sagorsarker/bangla-wikipedia huggingface dataset:
ইউএস ওপেন (টেনিস)

ইউএস ওপেন () চারটি গ্র্যান্ড স্ল্যাম টেনিস প্রতিযোগিতার অন্যতম একটি। পূর্বে এটি ইউনাইটেড স্টেটস ওপেন টেনিস চ্যাম্পিয়নশীপস নামে পরিচিত ছিল। বিশ্বের সবচেয়ে অন্যতম প্রাচীনতম টেনিস প্রতিযোগিতা হিসেবে স্বীকৃত। যুক্তরাষ্ট্রের নিউইয়র্ক সিটির কুইন্সে এটি অনুষ্ঠিত হয়। ইউনাইটেড স্টেটস টেনিস এসোসিয়েশনের উদ্যোগে সাংবাৎসরিক এ প্রতিযোগিতায় এ পর্যন্ত তিন ধরনের মাঠে অনুষ্ঠিত হয়েছে যা বর্তমানে হার্ডকোর্টে অনুষ্ঠিত হচ্ছে। ১৮৮১ সালে প্রবর্তিত ইউ.এস. ন্যাশনাল চ্যাম্পিয়নশীপে পুরুষদের এককের মাধ্যমে এর যাত্রা শুরু হয়।
১৯৮৭ সাল থেকে ইউএস ওপেন ধারাবাহিকভাবে ৪র্থ এবং চূড়ান্ত স্তরের বৃহত্তম টেনিস প্রতিযোগিতারূপে গ্র্যান্ড স্ল্যামে প্রতি বছরই যুক্ত হচ্ছে। অন্য তিনটি প্রতিযোগিতা হচ্ছে - অস্ট্রেলিয়ান ওপেন, ফ্রেঞ্চ ওপেন এবং উইম্বলডন প্রতিযোগিতা। সচরাচর এটি আগস্ট এবং সেপ্টেম্বরে দুই-সপ্তাহের জন্য অনুষ্ঠিত হয়।
আগস্ট, ১৮৮১ সালে রোড আইল্যান্ডে নিউপোট ক্যাসিনোতে প্রথম প্রতিযোগিতাটি অনুষ্ঠিত হয়। শুরুতে এতে কেবলমাত্র ইউনাইটেড স্টেটস ন্যাশনাল লন টেনিস এসোসিয়েশন ক্লাবের সদস্যগণ প্রতিযোগিতায় অংশগ্রহণের সুযোগ পেতেন। ১৮৮৪ থেকে ১৯১১ সাল পর্যন্ত পূর্বতন চ্যাম্পিয়নধারী খেলোয়াড়গণ পরের বছরে আয়োজিত প্রতিযোগিতার চূড়ান্ত খেলায় সরাসরি অংশ নিতেন। ১৯১৫ সালে আয়োজনের স্থান পরিবর্তন করে রোড আইল্যান্ড থেকে নিউইয়র্কের ফরেস্ট হিলস্‌-এ স্থানান্তরিত হয়। ১৯২১ থেকে ১৯২৩ সাল পর্যন্ত ইউএস ওপেন প্রতিযোগিতা ফিলাডেলফিয়ার জার্মানটাউন ক্রিকেট ক্লাবে অনুষ্ঠিত হলেও পুনরায় ১৯২৪ সালে ফরেস্ট হিলসে ফিরে আসে।
শুরুর দিকে কয়েক বছর ইউনাইটেড স্টেটস ন্যাশনাল চ্যাম্পিয়নশীপে শুধুমাত্র পুরুষেরাই অংশ নিতেন। তখন প্রতিযোগিতাটি পুরুষদের ইউএস ন্যাশনাল সিঙ্গেলস চ্যাম্পিয়নশীপস নামে পরিচিত ছিল। ছয় বছর পর ১৮৮৭ সালে ফিলাডেলফিয়া ক্রিকেট ক্লাবে প্রমিলা একক অনুষ্ঠিত হয়। টেনিস এককের যুগে ১৯৬৮ সালে ৫টি বিষয়ে একত্রিত হয়ে ওয়েস্ট সাইড টেনিস ক্লাবে অনুষ্ঠিত হয়। ঐ বছরেই পেশাদারী পর্যায়ে ৯৬ জন পুরুষ এবং ৬৩ জন মহিলা খেলোয়াড় অংশ নেন। সর্বমোট পুরস্কারের অঙ্ক ছিল $১,০০,০০০ যা বর্তমানে $৬,৬৮,৩২৫।
২০১১ ইউএস ওপেন টেনিসে সর্বমোট পুরস্কারের মূল্যমান নিম্নরূপে বন্টিত হয় -
ইউএস ওপেনে অর্জিত পয়েন্ট এটিপি এবং ডব্লিউটিএ র‌্যাঙ্কিংয়ে প্রভাব বিস্তার করে। বর্তমানে একক খেলায় নিম্নবর্ণিত পয়েন্ট বরাদ্দ করা হয় -
মঞ্জুলা আনোয়ার

ডঃ মঞ্জুলা আনোয়ার ছিলেন একজন বিশিষ্ট বাঙ্গালী ভাষাতত্ত্ববিদ। ১৯৭১ সালে চট্টগ্রামে বিখ্যাত স্বাধীনতার টেলিগ্রামটি তিনি অনুবাদ করেছিলেন যেখানে অংশ হিসাবে পরিচিত পূর্ব পাকিস্তানকে বাংলাদেশ নামের একটি স্বাধীন দেশ হিসাবে ঘোষণা করা হয়েছিলো। তার স্বামীর নাম ডাঃ আনোয়ার আলী ।
দিগন্ত টেলিভিশন

দিগন্ত টেলিভিশন বাংলাদেশের অন্যতম বেসরকারি স্যাটেলাইট টিভি চ্যানেল। এটি ২০০৭ সালে প্রতিষ্ঠিত হয় এবং পরীক্ষামূলক সম্প্রচার শুরু করে। এটি ২৮ আগস্ট, ২০০৮-এ বাংলাদেশ ব্রডকাস্ট এর আওতায় পূর্ণ-প্রচার শুরু করে। এম এ রহমান এর মালিকানাধীন "দিগন্ত মিডিয়া কর্পোরেশন" একটি অঙ্গপ্রতিষ্ঠান। এটি এছাড়াও দৈনিক নয়া দিগন্ত নামে একটি দৈনিক পত্রিকা রয়েছে এই প্রতিষ্ঠানের। এটিতে সংবাদ ও বিনোদনমূলক অনুষ্ঠান প্রচার করা হয়।
"দিগন্ত টেলিভিশন" ২০১২ সালে বিশ্বজুড়ে তাদের অনুষ্ঠানগুলো সম্প্রচারের লক্ষ্যে সরাসরি-অনলাইন ওয়েবসাইটের মাধ্যমে প্রচার শুরু করে।
মে ৬, ২০১৩ সালের স্থানীয় সময় ভোর ৪.২০-এর দিকে বাংলাদেশ টেলিযোগাযোগ নিয়ন্ত্রণ কমিশন (বিটিআরসি) সরকারী নির্দেশে চ্যানেলটি বন্ধ করে দেয়। দিগন্ত টেলিভিশনের প্রধান বার্তা সম্পাদক জিয়াউল কবির জানান, ভোর সোয়া চারটায় বিটিআরসির পরিচালক সাজ্জাদ হোসেনের নেতৃত্বে ১২ থেকে ১৫ জনের গোয়েন্দা পুলিশের দল এসে ‘সরকারি উচ্চপর্যায়ের’ বরাত দিয়ে টিভির সম্প্রচার সাময়িক বন্ধের নির্দেশ দেন। তথ্যমন্ত্রী হাসানুল হক ইনু জানান, এটি সম্প্রচার থেকে সরিয়ে নেওয়ার কারণ ছিল হেফাজতে ইসলাম বাংলাদেশের বিরুদ্ধে পুলিশের অভিযানের বিষয়ে চ্যানেলটির প্রতিবেদন "জনমত উত্তপ্ত করার দায়িত্বজ্ঞানহীন অতিরঞ্জিত এবং ভুল তথ্যযুক্ত, যা টিভির লাইসেন্সের শর্ত লঙ্ঘন করে"। সমালোচকরা এটিকে শেখ হাসিনা সরকার কর্তৃক বিরোধীদের নীরব করার জন্য ইসলামপন্থী ইস্যুটি ব্যবহার করার একটি উদাহরণ বলে অভিযোগ করেন।
বন্ধ হবার ১১ বছর পর আন্দোলনে শেখ হাসিনা ক্ষমতাচ্যুত হলে বেসরকারি স্যাটেলাইট চ্যানেল দিগন্ত টেলিভিশন সম্প্রচার চালু করার ব্যাপারে আলোচনা করতে প্রতিষ্ঠানটির সাবেক কর্মকর্তারা পুরানো কার্যালয়ে একত্রিত হন।
বাংলাভিশন

বাংলাভিশন একটি উপগ্রহ-ভিত্তিক বাংলাদেশী টেলিভিশন চ্যানেল। "দৃষ্টি জুড়ে দেশ" এই শ্লোগান নিয়ে ২০০৬ সালের ৩১ মার্চ আনুষ্ঠানিক সম্প্রচার শুরু করে। চ্যানেলটির চেয়ারম্যান আব্দুল হক এবং ব্যবস্থাপনা পরিচালক ইঞ্জিনিয়ার ইশরাক হোসেন ।
এছাড়াও এই চ্যানেলটিতে প্রচারিত বিভিন্ন নাটকগুলোর মধ্যে অন্যতম হল : গুলশান এভিনিউ, রেড সিগন্যাল, আরমান ভাই, সিকান্দার বক্স ইত্যাদি
সামান্থা স্তোসার

সামান্থা স্তোসার () ( , (জন্ম: ৩০ মার্চ, ১৯৮৪) অস্ট্রেলিয়ার পেশাদারী প্রমিলা টেনিস খেলোয়াড়। তার পুরো নাম "সামান্থা জেন স্যাম স্তোসার"। ২০১১ সালের ইউএস ওপেন এককের শিরোপা জয় করেন এবং ২০১০ সালের ফ্রেঞ্চ ওপেন প্রতিযোগিতায় ফাইনালে উঠেছিলেন। বর্তমানে তিনি বিশ্ব রাঙ্কিংয়ে ৬ষ্ঠ অবস্থানে রয়েছেন। ২১ ফেব্রুয়ারি, ২০১১ সালে তিনি সর্বোচ্চ ৪র্থ স্থানে ছিলেন।
কুইন্সল্যান্ডের ব্রীসবেনে স্তোসার জন্মগ্রহণ করেন। টনি এবং ডায়ানে দম্পতির কন্যা হিসেবে স্তোসারের ডোমিনিক এবং ড্যানিয়েল নামীয় দু'টি ভাই আছে। তিনি দাদার মাধ্যমে পোলিশ-অস্ট্রেলিয়ান বংশোদ্ভূত।
ছয় বছর বয়সে তার পৈতৃক ভিটেবাড়ী এবং ব্যবসাক্ষেত্র গোল্ড কোস্টের প্রবল বন্যায় ধ্বংসপ্রাপ্ত হয়। এরপর তাদের পরিবার এডিলেডে স্থানান্তরিত হয়। আট বছর বয়সে ক্রীসমাসের দিনে তিনি র‍্যাকেট পান ও টেনিস খেলতে শুরু করেন। তার পিতা-মাতা দীর্ঘ সময় ধরে ক্যাফেতে কাজ করতেন। স্তোসার স্থানীয় কোর্টে বড় ভাই ড্যানিয়েলের সাথে খেলতে থাকেন। ড্যানিয়েলই বাবা-মাকে তার টেনিস শিক্ষায় উদ্ভূদ্ধ করেন। নর্দান গোল্ড কোস্টের হেলেন্সভ্যাল স্টেট হাই স্কুলে পড়াশোনা করেন। ১৩ বছর বয়সে ইন্দোনেশিয়ার জাকার্তায় ওয়ার্ল্ড ইয়ুথ কাপে অংশ নিতে বহিঃর্বিশ্বে প্রথম পদার্পণ করেন।
১৪ বছর বয়সে জিওফ মাস্টার্সের তত্ত্বাবধানে কুইন্সল্যান্ড একাডেমী অব স্পোর্টে যোগদান করেন। ২০০১ সালে ১৬ বছর বয়সে অস্ট্রেলিয়ান ইন্সটিটিউট অব স্পোর্টসের টেনিস প্রোগ্রামেও যোগ দেন তিনি।
আইটিএফ সার্কিটে স্তোসার পেশাদারী টেনিস খেলোয়াড় হিসেবে অংশগ্রহণ করেন ১৯৯৯ সালে। ২০০০ সালে উইম্যানস টেনিস এসোসিয়েশনের উদ্যোগে অস্ট্রেলিয়ান ওপেনে অভিষেক ঘটান কিন্তু কোয়ালিফায়িং রাউন্ডে হেরে যান। ২০০১ সালে চারটি আইটিএফ টাইটেল জয় করেন। গোল্ড কোস্টে ২০০২ সালের খেলায় ১ম রাউন্ডেই হেরে যান তিনি।
২০০৩ সালে ডব্লিউটিএ প্রমিলা এককে প্রথমবারের মতো জয়ী হন ও অস্ট্রেলিয়ান ওপেনের ৩য় রাউন্ডে পৌঁছান। তৎকালীন ৭নং শীর্ষধারী খেলোয়াড় ড্যানিয়েলা হান্তোচোভা'র কাছে হেরে যান। মেমিফসে অনুষ্ঠিত ডব্লিউটিএ'র খেলায় যোগ্যতা অর্জন করেন।
দেবীপ্রসাদ চট্টোপাধ্যায় (মার্কসবাদী)

দেবীপ্রসাদ চট্টোপাধ্যায় (জন্ম: ১৯ নভেম্বর, ১৯১৮ - মৃত্যু: ৮ মে, ১৯৯৩) ভারতের একজন প্রখ্যাত মার্কসবাদী দার্শনিক ও লেখক। তিনি প্রাচীন ভারতের দর্শনের বস্তুবাদকে উদ্ঘাটন করেছেন। তাঁর সবচেয়ে বড় কাজ হল লোকায়তের প্রাচীন দর্শনকে তিনি বিরুদ্ধপক্ষের বিকৃতি হতে রক্ষা করেন এবং তা সংগ্রহ ও প্রকাশ করেছেন। এছাড়াও তিনি প্রাচীন ভারতের বিজ্ঞানের ইতিহাস ও বিজ্ঞানের পদ্ধতি সম্পর্কেও গবেষণা করেছেন বিশেষ করে প্রাচীন চিকিৎসক চরক ও সুশ্রুত সম্পর্কে।
দেবীপ্রসাদ চট্টোপাধ্যায় ১৯১৮ সালে ১৯ নভেম্বর কলকাতায় জন্ম গ্রহণ করেন। তাঁর পিতা বসন্তকুমার চট্টোপাধ্যায় ছিলেন অ্যাকাউন্টান্ট জেনারেল ও দার্শনিক এবং ভারতের স্বাধীনতা সংগ্রামের সমর্থক। সম্ভবত,তার প্রভাবই দেবীপ্রসাদের জীবনে পড়ে। এজন্য তিনি ভারতীয় দর্শন এবং রাজনীতি, মার্সকবাদ, সাম্যবাদী লেখা ও গবেষণার দিকে আগ্রহী হন।
কলকাতা বিশ্ববিদ্যালয় থেকে দর্শন বিষয়ে ১৯৩৯ সালে বি.এ. এবং ১৯৪২ সালে এম.এ.পাশ করেন।
চরক

চরক প্রাচীন ভারতের একজন চিকিৎসক। চরক ছিলেন তৎকালীন ভারতবর্ষের কনিষ্ক রাজার চিকিৎসক। সেময়কালে তিনি আয়ুর্বেদ চিকিৎসা পদ্ধতির সর্বপ্রথম সংকলনগ্রন্থ রচনা করেন, যা "চরক সংহিতা" নামে সমধিক পরিচিত।
চরক সংকলিত "চরক সংহিতা" আয়ুর্বেদ চিকিৎসাবিদ্যার আকর গ্রন্থ। এতে বিভিন্ন রোগের কারণ, লক্ষণ, চিকিৎসাগুলো সংকলন করেন চরক। বইটিতে ১২০টি অধ্যায় রয়েছে, যা আবার ৮ অংশে বিভক্ত।
এই বইয়ের মূল ভাষা ছিল সংস্কৃত। পরবর্তীকালে তা আরবি, গ্রিক, ল্যাটিন ভাষায় অনূদিত হয়ে সারা পৃথিবীতে ছড়িয়ে পড়ে। বিখ্যাত শল্য চিকিৎসক ইবনে সিনা আরবিতে অনূদিত চড়ক সংহিতা এবং তৎকালীন আরেকটি চিকিৎসা আকরগ্রন্থ "সশ্রত সংহিতা" থেকে অনুপ্রাণিত হয়েছিলেন।
বর্তমানে চরক এ যে সংস্করণ পাওয়া যায় তা অগ্নিবেশ তন্ত্রের প্রতি সংস্কৃত গ্রন্থ। সুশ্রুতসংহিতা এবং চরকসংহিতা উভয়‌ গ্রন্থ‌ই ৭৫০ খ্রিষ্টাব্দে খলিফা আব্বাস এর সময় আরবি ভাষায় অনুদিত হয় এবং এর মাধ্যমে ইউরোপে প্রচারিত হয়।
চরক মুনি তার গ্রন্থের ' সূত্র স্থানম্ ' অংশে বিভিন্ন ভেষজ উদ্ভিদ ও তার গুণের কথা বর্ণনা করেছেন । তার গ্রন্থে - নিম্ব ( নিম গাছ ) , এলাচি ( এলাচ ) , পিপ্পলী ( পিপুল ) প্রভৃতি গাছের ভেষজ গুণ বর্ণনা করা হয়েছে ।
কন্যা

কন্যা () গর্ভজাত স্ত্রীলিঙ্গের অধিকারী শিশু। পিতা-মাতার ঔরসে জন্মগ্রহণকারী বালিকা, মহিলা কিংবা অন্য যে-কোন স্ত্রীজাতীয় প্রাণী কন্যা নামে পরিচিত। কন্যা শব্দের অন্যান্য সমার্থক শব্দ হচ্ছে - দুহিতা, আত্মজা, তনয়া, সুতা, নন্দিনী, মেয়ে ইত্যাদি। তবে বাংলা ভাষায় "মেয়ে" শব্দের বহুল প্রচলন লক্ষ্য করা যায়। কন্যার সমকক্ষ ও সমমর্যাদার অধিকারী পুংলিঙ্গবাচক সন্তান হচ্ছে পুত্র বা ছেলে।
স্ত্রীলিঙ্গের অধিকারী এ শব্দটি অনেক এলাকায় সম্পর্ক নির্দেশক হিসেবে দল কিংবা স্তরের ক্ষেত্রে ব্যবহৃত হয়।
কন্যার ইংরেজি হচ্ছে "ডটার" বা "daughter" যা প্রাচীন ইংরেজি ডোহটর ("dohtor"), প্রোটো-ইন্দো-ইউরোপীয়ান ভাষা দুঘেতার ("dhugheter") থেকে সংস্কৃত ভাষায় পরিবর্তিত হয়ে দুহিতার > দুহিতা শব্দটিতে রূপান্তরিত হয়েছে।
রক্তসম্পর্কবিহীন জ্যেষ্ঠা মহিলা কিংবা পুরুষকে অনেক সময় মা অথবা বাবা হিসেবে সম্বোধন করে ধর্ম কন্যার পরিচয় দেয়া হয়ে থাকে। এটি সময়ের সাথে কিংবা সম্পর্কের গভীরতার উপর পুরোপুরি নির্ভরশীল।
কন্যা শব্দকে অনেক সময় অনানুষ্ঠানিকভাবে জুনিয়র বা অধীনস্থ বা ছোট পর্যায়ে আখ্যায়িত করা হয়। চার্চ অব ইংল্যান্ডের নিয়ন্ত্রণাধীন একাধিক চার্চের ক্ষেত্রে প্রত্যেকটি "ডটার চার্চ" এবং প্রধান চার্চটি "মাদার চার্চ" নামে পরিচিত।
রিচার্ড পাইবাস

রিচার্ড আলেক্সান্ডার পাইবাস (; জন্ম: ৫ জুলাই, ১৯৬৪) ইংরেজ বংশোদ্ভূত ক্রিকেটার ও ক্রিকেট কোচ। তিনি ইংল্যান্ডের নর্দাম্বাল্যান্ড এলাকার নিউক্যাসল আপোন টাইনে জন্মগ্রহণ করেন। কিন্তু অস্ট্রেলিয়ায় শৈশবকাল অতিবাহিত করেন রিচার্ড পাইবাস। সিডনির নর্ম্যানহার্স্ট বয়েজ' হাই স্কুলে অধ্যয়ন করেন তিনি।
রিচার্ড পাইবাস ডানহাতি ব্যাটসম্যান এবং ফাস্ট-মিডিয়াম বোলার হিসেবে ক্রিকেট খেলতে শুরু করেন। কিন্তু আঘাতপ্রাপ্তির কারণে ক্রিকেট জীবন বাঁধাগ্রস্ত হয়। একসময় তিনি মাইনর কাউন্টি সাফোকে ১৯৮৬ সালে খেলেন। ১৯৯০ সালে ওরচেস্টারশায়ারের দ্বিতীয় একাদশে স্থান পেয়েছিলেন। মধ্য-বিশে কোচিং পেশার দিকে মনোনিবেশ ঘটান নিজেকে।
দক্ষিণ আফ্রিকার বর্ডার ক্রিকেট দলের কোচের দায়িত্ব নেন। এরপূর্বে তিনি দুইবার ১৯৯১-২০০১ এবং ২০০৩ সালে পাকিস্তান জাতীয় ক্রিকেট দলের দায়িত্ব পালন করেন। বর্ডারের দ্বিতীয় মেয়াদকালীন সময়ে ২০০৫ এবং ২০০৬-০৭ সালে টাইটান্স ক্রিকেট দলেরও দায়িত্ব নেন।
ফেব্রুয়ারি, ২০০৭ সালে মিডলসেক্সের প্রথম একাদশের কোচের জন্যে মনোনীত হন তিনি। কিন্তু ১৭ জুলাই, ২০০৭ সালে মিডলসেক্স কর্তৃপক্ষ দ্রুত ঘোষণা করে যে, "ব্যক্তিগত কারণে" পাইবাস দল থেকে চলে গেছেন। ১ আগস্ট, ২০০৭ সালে তিনি পুনরায় টাইটান্স দলে দুই বছরের মেয়াদের চুক্তিতে স্বাক্ষর করে যোগদান করেন।
২৫ সেপ্টেম্বর, ২০০৯ সালে নিশ্চিত করা হয় যে, রিচার্ড পাইবাস আইপিএলের প্রথম সারির দল কলকাতা নাইট রাইডার্সের কোচ হিসেবে যোগ দিচ্ছেন। এর দুই দিন পূর্বে দলের অন্যতম খেলোয়াড় সৌরভ গাঙ্গুলী ঘোষণা দেন যে কলকাতা নাইট রাইডার্সের জন্যে কোচ নিয়োগের সিদ্ধান্ত নেয়া হয়েছে এবং তা অনতিবিলম্বে ঘোষণা করা হবে।
পরবর্তীতে ৩০ মে, ২০১২ সালে ঘোষণা করা হয় যে, তিনি বাংলাদেশ ক্রিকেট দলের নতুন কোচের মর্যাদা পাচ্ছেন।
বাংলাদেশের মহাবিদ্যালয়ের তালিকা

এটি বাংলাদেশের কলেজগুলির তালিকা। উক্ত শিক্ষাপ্রতিষ্ঠানসমূহ হলো উচ্চ মাধ্যমিক বিদ্যালয় এবং বিভিন্ন বিশ্ববিদ্যালয়ের অধিভুক্ত কলেজ। এই কলেজ গুলো অধিকাংশই জাতীয় শিক্ষাক্রম ও পাঠ্যপুস্তক বোর্ডের দুটি সংস্করণে পরিচালিত হয়, একটি বাংলা সংস্করণ এবং অন্যটি ইংরেজি সংস্করণ। ইংরেজি-মাধ্যমে বেশিরভাগ ক্ষেত্রেই এডক্সেল এবং ক্যামব্রিজ কারিকুলাম ব্যবহার করা হয়।
[[বিষয়শ্রেণী:বাংলাদেশের বিশ্ববিদ্যালয় ও মহাবিদ্যালয়ের তালিকা]]
[[বিষয়শ্রেণী:বাংলাদেশের মহাবিদ্যালয়]]
ঝিনুক

ঝিনুক এক ধরনের দুই খোলকবিশিষ্ট বা দ্বিপুটক জলজ প্রাণী। এদের বাসস্থান সমুদ্র অথবা অল্প লবণাক্ত জলে হয়ে থাকে। এদের শরীরের খোলক উচ্চস্তরের চুনজাতীয় পদার্থ দিয়ে গঠিত। শরীরের কমপক্ষে একটি অংশ জলে ঢাকা থাকে। পঞ্চাশেরও অধিক প্রজাতির ঝিনুক ভক্ষণযোগ্য। এরা সকলেই বিশেষ ধরনের ছাঁকুনি কাঠামোর সাহায্যে খাদ্য গ্রহণ করে ও এর সঙ্গে থাকা অতিরিক্ত জল ত্যাগ করে।
মানুষ কর্তৃক কিছু প্রজাতির ঝিনুক বাজারজাতকরণে, রান্না-বান্না কিংবা কাঁচা ভক্ষণ করা হয়ে থাকে। এছাড়াও, গৃহপালিত হাঁস-মুরগীর খাবারেও ঝিনুকের কদর রয়েছে। মুক্তা উৎপাদনকারী ঝিনুক সাধারণতঃ মানুষ খায় না; যদিও এ জাতীয় ঝিনুক খাবার উপযোগী।
কপাট, মুখ, ওষ্ঠ অংশ, ফুলকা, আবরণ অংশ, হৃদযন্ত্র, পাকস্থলী, মলনালী, মলদ্বার ইত্যাদি অংশ নিয়ে ঝিনুকের শারীরিক কাঠামো গঠিত হয়েছে।
শক্ত, মজবুত খোলকের অভ্যন্তরে কোমলাঙ্গ রয়েছে। তন্মধ্যে বিশেষ ছাঁকুনী দিয়ে ফুলকার সাহায্যে জল থেকে প্লাঙ্কটন, মিউকাসকে মুখের অভ্যন্তরস্থিত গহ্বরে ফাঁদে ফেলে। তারপর এগুলো খাদ্যরূপে সংগৃহীত হয়ে পাকস্থলীতে প্রবেশের মাধ্যমে হজম করে বর্জ্য পদার্থ হিসেবে মলদ্বার দিয়ে নির্গত করে। সাধারণতঃ ১০ ডিগ্রী তাপমাত্রার ঊর্ধ্বে এরা খাদ্য গ্রহণের লক্ষ্যে সক্রিয় হয়। প্রতি ঘণ্টায় গড়ে ৫ লিটার পর্যন্ত জল ছাঁকুনীর জন্য গ্রহণ করে। আবরণ অংশ অতি পাতলা ঝিল্লী পদার্থ দিয়ে গঠিত যা খোলশের অভ্যন্তরে অবস্থিত ও অতি পাতলা রক্তনালীর সাথে সংযুক্ত। তিন-স্তরবিশিষ্ট হৃদযন্ত্র রয়েছে। দু'টো কিডনী বা বৃক্কের সাহায্যে রক্তে বহমান বর্জ্য পদার্থ নিষ্কাষিত হয়। ওষ্ঠাংশ এবং মাংসপেশীর মধ্যবর্তী বহিঃস্থ খোলসের মাধ্যমে খোল বন্ধ হয়ে থাকে। 
কিছু ঝিনুক বিশেষ করে ইউরোপীয়ান ঝিনুক এবং অলিম্পিয়া ঝিনুকের দেহ স্ত্রী ও পুরুষ - উভয় লিঙ্গের অধিকারী। প্রজননতন্ত্রে ডিম্বানু এবং শুক্রাণু - উভয়ই বহমান। এ কারণে খুব সহজেই গর্ভধারণের জন্যে তারা নিজেদের শরীরে ডিম পাড়ে। একবার স্ত্রীজাতীয় ঝিনুক গর্ভধারণ করলে কয়েক মিলিয়ন ডিম পানিতে ছেড়ে দেয়। ছয় ঘণ্টার মধ্যেই লার্ভা আকৃতিতে রূপান্তরিত হয় এবং দুই থেকে তিন সপ্তাহের মধ্যে সাঁতার কাটতে সক্ষমতা অর্জন করে। এরপরই তারা নির্দিষ্ট জায়গায় অবস্থানপূর্বক এক বছরেই প্রাপ্তবয়স্কের অধিকারী হয়।
ঝিনুক চিহ্নিতকরণের জন্য নিম্নলিখিত বৈশিষ্ট্যাবলীর সাহায্যে শনাক্ত করা যায় -
ঊনবিংশ শতকের শুরুতে সস্তা মূল্যমানের খাবার হিসেবে শ্রমজীবী মানুষের কাছে এর গ্রহণযোগ্যতা ছিল। নিউইয়র্কের পোতাশ্রয়ে ঝিনুকের বাসস্থান বিশ্বের বৃহত্তম ঝিনুক সংগ্রহশালা হিসেবে বিবেচিত।
ঝিনুকে জিঙ্ক, লৌহ, ক্যালসিয়াম, সেলেনিয়ামসহ ভিটামিন এ এবং ভিটামিন বি১২-এর ন্যায় গুরুত্বপূর্ণ উপাদান রয়েছে। তবে খাদ্য শক্তি কম রয়েছে। এক ডজন কাঁচা ঝিনুকে মাত্র ১১০ কিলোক্যালরি শক্তি সঞ্চিত আছে। কাঁচা ভক্ষণ করলেই সবচেয়ে বেশি খাদ্য উপযোগিতা পাওয়া যায়।
প্রাচীনকাল থেকেই ঝিনুক যৌন উদ্দীপনা বৃদ্ধিতে সহায়তাকারীর প্রধান উপাদান হিসেবে বিবেচিত। একদল আমেরিকা এবং ইতালীয় গবেষকগণ বিশ্লষণ করে দেখিয়েছেন যে, ঝিনুকে যথেষ্ট পরিমাণে এমিনো এসিড রয়েছে যা যৌন হরমোন সৃষ্টিতে সহায়কের ভূমিকা পালন করতে পারে। উচ্চমানের জিঙ্কে টেস্টোস্টারোন রয়েছে। এর খোলস ক্যালসিয়াম কার্বোনেট বা চুনজাতীয় উপাদান দিয়ে তৈরী।
কাঁচা, সিদ্ধ, ভেজে, রোস্ট ইত্যাদি বিভিন্নভাবে খাওয়া যায়। এছাড়াও, বিভিন্ন ধরনের পানীয়ে এর ব্যবহার রয়েছে।
প্রথা

প্রথা বা রীতি () হচ্ছে সুদীর্ঘকাল থেকে চলে আসা যে কোন ধরনের ধর্মীয় আচার-অনুষ্ঠান, নিয়ম-কানুন, বিধি-নিষেধ, বিশ্বাস অথবা কর্মকাণ্ড যা অধিকাংশ সাধারণ জনগণ বা সমাজ কর্তৃক উৎপত্তিকাল থেকে যুগ যুগ ধরে বিনাদ্বিধায় পালন করাসহ মেনে চলে আসছে।(প্রথার সুসংগঠিত সংজ্ঞাঃ সুদীর্ঘকাল থেকে চলমান আচার অনুষ্ঠান, ধর্মীয় রীতিনীতি, নিয়ম-কানুন,আদেশ-নিষেধ, বিশ্বাস বা কর্মকাণ্ড যা অধিকাংশ সমাজ বা সাধারণ জনগণ কর্তৃক উৎপত্তিকাল হতে যুগ যুগান্তর ধরে বিনাদ্ধিধায় কঠোরভাবে মেনে আসাকে প্রথা বলে।)
প্রথা সামাজিক আচার নামেও পরিচিত। একসময় তা সামাজিক অনুষ্ঠানে পরিণত হয়। সুন্দর, শোভন, সামাজিক অভ্যাসগুলো প্রথা হয়ে ওঠে। প্রথা ব্যক্তিগত কোন বিষয় নয়। এর সাথে সামাজিক সম্পর্ক রয়েছে। প্রথা পালনে কিছুটা সামাজিক বাধ্যবাধকতা আছে।
প্রথায় কতকগুলো বৈশিষ্ট্য রয়েছে। যথা -
সমাজে অবস্থানরত বিভিন্ন স্তরের সদস্য বা প্রতিবেশীর সাথে কিরূপ আচরণ বা সম্পর্ক সৃষ্টি করা উচিত তা সামাজিক প্রথার উপর নির্ভরশীল। গুরুজনদের সম্মান জানানো, সালাম বা শুভেচ্ছা বিনিময়, শ্রদ্ধা ও সৌহার্দ্যমূলক মনোভাব, বিবাহ অনুষ্ঠান ও আমন্ত্রিত অতিথিদেরকে আদর-আপ্যায়ন, নববর্ষ পালন, স্বাধীনতা দিবস উদ্‌যাপন ইত্যাদি প্রথার প্রকৃষ্ট উদাহরণ।
পূজা-পার্বণ, ধর্মীয় অনুষ্ঠান পালন, সরকারী ছুটির দিন এর সাধারণ উদাহরণ। কিন্তু সামাজিক প্রথা হিসেবে বিশেষ ধরন ও রঙের কাপড় বিশেষ অর্থবহন করে। সম্মানিত বিচারকের বিশেষ ধরনের পরচুলা ব্যবহার, আইনজীবিদের কালো পোশাক পরিধান অন্যতম। কিন্তু মৌলিক চিন্তাধারা হিসেবে বিশেষ দিন বা বিশেষ উপলক্ষে শুভেচ্ছা বার্তা প্রেরণও প্রথা বা রীতি হিসেবে স্বীকৃত। ঈদের দিনে কার্ড একে-অপরকে কার্ড প্রদান কিংবা অনন্য সাধারণ কৃতিত্বের জন্য উইকিতে ভার্চুয়াল পদক প্রদান এর প্রকৃষ্ট উদাহরণ।
প্রথা হাজার-হাজার বছর পূর্বেকার বিষয়বস্তুকে তুলে ধরে। এর ইংরেজি হচ্ছে ট্র্যাডিশন যা ল্যাটিন ভাষার "ট্র্যাডার" বা "ট্র্যাডারার" থেকে রূপান্তরিত হয়েছে। এর অর্থ দাঁড়ায় বহন করা, হস্তান্তর করা, নিরাপদে সংরক্ষণপূর্বক তুলে ধরা। পাশাপাশি নিত্য-নতুন প্রথারও জন্ম হচ্ছে। মূলতঃ প্রাচীন রোমানদের আইনে বৈধভাবে সম্পত্তি স্থানান্তর এবং উত্তরাধিকার নির্ণয়ে এর প্রবর্তন ও প্রয়োগ ঘটে। নৃতাত্ত্বিকগণ মনে করেন যে, প্রথার উৎপত্তি হয়েছে কোন উদ্দেশ্য পূরণের স্বার্থে। সময়ের প্রয়োজনে, রাজনৈতিক বা সাংস্কৃতিক কারণ এর অন্যতম নিয়ামক। ফলে নৃতত্ত্ব এবং জীববিদ্যায় প্রথাকে স্বীকৃতি ও মর্যাদা প্রদান করেছে।
এন্থনী গিডেন্স এবং তার সহযোগীরা মনে করেন, প্রথার আধুনিক অর্থ উপলদ্ধিতে ইউরোপীয়রা গত দুই শত বছর ধরে আলোচনা করতে থাকে। শিক্ষা যুগের সময়কালে বিভিন্ন স্বনামধন্য দার্শনিক, চিন্তাবিদগণ সমাজ উন্নয়নে প্রথার ধারণাকে তুলে ধরেছেন।
স্নায়ুকোষ

স্নায়ু কোষ বা নিউরন হল স্নায়ুতন্ত্রের গঠনমূলক ও কার্যকরী একক এবং স্নায়বিক কলার মৌলিক একক। তারা উদ্দীপনা সংবেদন, জীবের বিভিন্ন অংশ থেকে সংকেত প্রেরণের জন্য দায়ী।নিউরন ছাড়াও, গ্লিয়াল কোষ নামে পরিচিত বিশেষ কোষগুলি স্নায়ু কোষকে এই কাজে সাহায্য করে। স্নায়ু কোষের মধ্যে রাইবোনিউক্লিক প্রোটিন দ্বারা গঠিত কণিকা বিশেষ উপস্থিত যা ER এর অংশ, এগুলি হল নিজিল দানা। যেহেতু নিউরনের গঠন এবং কার্য জীববিজ্ঞানের মধ্যে খুব বেশিভাবে জড়িত, তাই একটি নিউরনের গঠন স্নায়বিক কলার মধ্যে তার কাজের জন্য অনন্যভাবে উপযুক্ত। এই স্নায়বিক কলা হল প্রাথমিক কলা যা কেন্দ্রীয় স্নায়ুতন্ত্র এবং পেরিফেরাল নার্ভাস সিস্টেম গঠন করে। যেমন, মস্তিষ্ক কোটি কোটি স্নায়ুকোষ (নিউরন) দিয়ে তৈরি। এই একটি মাত্র মানব মগজে রয়েছে ১,০০০ কোটি স্নায়ুকোষ বা নার্ভ সেল। আর এগুলো একটি আরেকটির সাথে সংযুক্ত রয়েছে তেমনি শত শত কোটি স্নায়ুতন্তু দিয়ে।
প্রতিটি নিউরনে দুটি অংশ থাকে। যথা : ১. কোষদেহ ও ২. প্রবর্ধক অংশ।
নিউরনের কোষ দেহকে নিউরোসাইটন বলে। এটি গোলাকার, ডিম্বাকার, শাঙ্কবাকার এবং নক্ষত্রাকার হতে পারে। কোষদেহে প্লাজমামেমব্রেন বা কোষপর্দা, সাইটোপ্লাজম, নিউক্লিয়াসসহ বিভিন্ন অঙ্গানু রয়েছে। এটা নিউরোনের মুখ্য অংশ এবং এটি গোলাকার, ডিম্বাকার, মোচাকার, সুঁচালো, তারকাকৃতি প্রভৃতি বিভিন্ন আকৃতির হয়ে থাকে। কোষদেহের ব্যাস ৬ মাইক্রন থেকে ১২০ মাইক্রন পর্যন্ত হতে পারে। কোষে সেন্ট্রিওল থাকে, তবে তা নিষ্ক্রিয় অবস্থায় থাকে। তাই নিউরোনের কোষ বিভাজনও হয় না, যেহেতু সেন্ট্রোজোম কোষ বিভাজনে মুখ্য ভূমিকা পালন করে।
কোষদেহ থেকে নির্গত বা বহির্গত শাখা-প্রশাখাকে প্রবর্ধক অংশ বলে। এটি দু’ধরনের যথা : ক. ডেনড্রাইট (Dendrite) ও খ.অ্যাক্সন (Axon)।
কোষদেহের চারদিকে সৃষ্ট ক্ষুদ্র তন্তুময় শাখাবিশিষ্ট অংশকে ডেনড্রাইট বলে। একটি নিউরনে বহু ডেনড্রাইট থাকে।ডেনড্রাইটগুলোই আসলে সেই অংশ যা মানব দেহের বিভিন্ন ইন্দ্রিয় থেকে অথবা অন্য নিউরোন থেকে তথ্য গ্রহণ করে। ডেনড্রাইটের সংখ্যা যত বেশি হবে, একটি নিউরনের তথ্য গ্রহণের ক্ষমতাও তত বেশি হবে। একটি নিউরনের ডেন্ড্রাইটের সংখ্যা ৪,০০,০০০ পর্যন্তও হতে পারে।
কোষদেহ থেকে উৎপন্ন বেশ লম্বা ও শাখাবিহীন তন্তুটির নাম অ্যাক্সন। অ্যাক্সনের চারদিকে চ্যাপ্টা সোয়ান কোষ নির্মিত পাতলা আবরণকে নিউরিলেমা বলে। নিউরিলেমা পরিবেষ্টিত অ্যাক্সনকে স্নায়ুতন্তু বলে। অধিকাংশ ক্ষেত্রে নিউরিলেমা ও অ্যাক্সনের মধ্যবর্তী অঞ্চলে স্নেহপদার্থের একটি স্তর থাকে। এ স্তরটিকে মায়েলিন (Myelin sheath) আবরণ বলে। নির্দিষ্ট দূরত্ব অন্তর অন্তর অ্যাক্সনে কিছু সংকুচিত অঞ্চল দেখতে পাওয়া যায়, একে র‌্যানভিয়ার-এর পর্ব (Node of Ranvier) বলে। অ্যাক্সনের মূল অক্ষের আবরণীকে এক্সোলেমা বলে। অ্যাক্সনের শেষ প্রান্ত বিভক্ত হয়ে ক্ষুদ্র ক্ষুদ্র শাখা সৃষ্টি করে, সেগুলোকে টেলোডেনড্রিয়া বা প্রান্তবুরুশ বলে। টেলোডেনড্রিয়ার শেষ প্রান্তের স্ফীত অংশের নাম সাইন্যাপটিক নব। পরপর দুটো নিউরোনের প্রথমটার অ্যাক্সন এবং পরেরটার ডেনড্রাইটের মধ্যে একটি স্নায়ুসন্ধি গঠিত হয়, একে সাইন্যাপস বলে। অ্যাক্সন লম্বায় এক মিটারের বেশি হতে পারে।
বহুসংখ্যক নিউরোন মিলিত হয়ে একটি স্নায়ুকলা (Nerve Tissue) গঠিত হয়।
নিউরন বা স্নায়ুকোষ তথা স্নায়ুকলার (Nervous Tissue) কাজ : 
১. নিউরন বিভিন্ন উদ্দীপনা গ্রহণ করে এবং তদনুযায়ী প্রতিবেদন সৃষ্টি করে।
২. এটি মস্তিষ্কে যাবতীয় স্মৃতি সংরক্ষণ করে।
৩. এটি দেহের বিভিন্ন অঙ্গ ও তন্ত্রের কাজ নিয়ন্ত্রণ করে এবং তাদের মধ্যে সমন্বয় সাধন করে।
৪. এটি পরিকল্পনা গ্রহণ করে এবং তার বাস্তবায়ন করে।
হরিপদ দত্ত

হরিপদ দত্ত বাংলাদেশের একজন স্বনামধন্য ঔপন্যাসিক, প্রাবন্ধিক, গল্পকার। তিনি ২০০৬ সালে উপন্যাস শাখায় বাংলা একাডেমি পুরস্কার লাভ করেন।
তিনি নিয়মিতভাবে লেখালেখি করে থাকেন। সাহিত্য, রাজনীতি, দর্শন ইত্যাদি বিভিন্ন বিষয় নিয়ে বিভিন্ন দৈনিকে লিখে থাকেন।
তার লিখিত বইগুলোর মধ্যে উল্লেখযোগ্য হলো
সা’দত আলি আখন্দ সাহিত্য পুরস্কার
মুক্তা

মুক্তা () ঝিনুক বা মুক্তির মধ্যকার রত্নবিশেষ। এর অন্য নাম মোতি। আঞ্চলিক ভাষায় অনেক সময় মুক্তাকে "মুকুতা" নামেও ডাকা হয়। মুক্তা এক ধরনের শম্বুক জাতীয় প্রাণী ঝিনুকের মাধ্যমে তৈরী হয়। এটি দেখতে ছোট এবং প্রায়শঃই সাদা রঙের হয়ে থাকে। তবে কখনো কখনো পাণ্ডুর বা ফ্যাকাশে রঙ-সহ কালো রঙেরও হতে পারে। সাধারণতঃ মোতি দেখতে গোলাকৃতি ধরনের হয়। এছাড়া, অর্ধ-গোলাকার, ডিম্বাকৃতি কিংবা অন্য যে-কোন বিভিন্ন আকৃতিরও হতে পারে। অলঙ্কার জগতে এর অসম্ভব জনপ্রিয়তা ও সুনাম রয়েছে। জুন মাসে জন্মগ্রহণকারী জাতকগণ জন্মপাথররূপে মুক্তা ধারণ করে থাকেন।
ঝিনুকের খোলকের অভ্যন্তরে তৈরী মুক্তোয় ক্যালসিয়াম কার্বোনেট যৌগযোগে মুক্তা তৈরী হয় যা স্তরের কেন্দ্রে সংরক্ষিত থাকে। আদর্শ মুক্তা গোলাকার ও মসৃণ প্রকৃতির হয়। ব্যারোক পার্লজাতীয় মুক্তা বিভিন্ন আকার ও আকৃতির হয়ে থাকে। চমকপ্রদ, মনোলোভা, সুন্দর ও উচ্চ মূল্যমানের মুক্তা সৌন্দর্যপিপাসুদের কাছে শত শত বছর ধরে অত্যন্ত জনপ্রিয়। এ কারণেই মুক্তা একসময় অলঙ্কারে স্থান করে নেয়। তন্মধ্যে বেশ কিছু মুক্তা অত্যন্ত দুর্লভ, চমৎকার, প্রশংসনীয় এবং অতীব মূল্যমানের অধিকারী।
মুক্তা সংগ্রহের উপর ভিত্তি করে এটি দু'ধরনের হতে পারে -
হাজার হাজার বছর পূর্বে সমুদ্র বা নদী থেকে প্রাকৃতিকভাবে তৈরী মুক্তা ভারত মহাসাগর, পারস্য উপসাগর, লোহিত সাগর এবং মান্নার উপসাগর থেকে ডুবুরী কর্তৃক সংগৃহীত হতো।
হ্যান রাজবংশে (খ্রিস্ট-পূর্ব ২০৬ - ২২০ খ্রিস্টাব্দ) চীনে ব্যাপকভাবে দক্ষিণ চীন সাগর থেকে সামুদ্রিক মুক্তা আহরণ করতো। চতুর্দশ শতকে আরব সাগরে বিখ্যাত পর্যটক ইবনে বতুতা ডুবুরীদের কোমরে মুক্তা রাখার কাহিনীর কথা বর্ণনা করেন। এর মাধ্যমেই বিশ্ববাসী মুক্তা সম্পর্কে জানতে পারে।
স্পেনের সৈনিকেরা পশ্চিম গোলার্ধের কিউবাগুয়া এবং আইলা মার্গারিটা দ্বীপপুঞ্জ দখল করে। ভেনেজুয়েলা উপত্যকার ২০০ কিলোমিটার দূরবর্তী স্থানে মুক্তোর বৃহৎ খনির সন্ধান পায়। লা পেরেগরিনা পার্ল নামীয় একজন আবিস্কারক স্পেনের রাণীকে তা দেয়ার জন্য প্রস্তাবনা দিয়েছিলেন।
কেটো কচ্ছপ

কেটো কচ্ছপ, কাইট্টা কচ্ছপ বা বোদো কাছিম (বৈজ্ঞানিক নাম:"Batagur baska") একপ্রজাতির নদীমাতৃক কচ্ছপ। এটি মিঠা ও নোনা দুই ধরনের পানিতেই বাস করতে পারে। এই ক্ষমতা অন্য কোনো কচ্ছপের নেই। প্রকৃতি সংরক্ষণ বিষয়ে কাজ করা সংগঠন ইন্টারন্যাশনাল ইউনিয়ন ফর কনজারভেশন অব নেচারের (আইইউসিএন) মহাবিপন্ন প্রাণীর তালিকায় রয়েছে কাইট্টা কাছিমের নাম।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
কেটো কচ্ছপের দেহ অপেক্ষাকৃত বড়। দৈর্ঘ্যে এরা প্রায় ৬০ সেমি ও ওজনে ১৮ কেজি পর্যন্ত হতে পারে। পুরুষ কচ্ছপের খোলস বা কৃত্তিকাবর্ম বাদামি থেকে সবুজ। স্ত্রী কাছিমের ক্ষেত্রে জলপাই ধূসর রঙের। মাথা ছোট, তুণ্ড উপরের দিকে বাঁকানো, সূঁচালো এবং বেশ প্রসারিত। কৃত্তিকাবর্ম নিচু, সম্মুখভাগ প্রায় শঙ্কু আকৃতির।
একসময় সুন্দরবন থেকে শুরু করে মিয়ানমার-থাইল্যান্ড হয়ে মালয়েশিয়া উপকূল পর্যন্ত এই কচ্ছপের বসতি ছিল। জেলেসহ স্থানীয় অনেকের খাদ্যতালিকায় থাকায় এরা চিরতরে হারিয়ে যেতে বসেছে। সুন্দরবনের ভারতীয় অংশ, মিয়ানমারের আরাকান উপকূল, থাইল্যান্ড ও মালয়েশিয়ায় এই প্রজাতির কচ্ছপকে আর খুঁজে পাওয়া যায় না; বাংলাদেশের সুন্দরবন এলাকায় কালেভদ্রে দেখা মেলে। 
গড় আয়ু ৪০ বছর।
কুষ্টিয়ার যুদ্ধ

কুষ্টিয়ার যুদ্ধ বলতে সাধারণত দুটি ঘটনাকে নির্দেশ করা হয়ে থাকে। দুটি যুদ্ধই বর্তমানে বাংলাদেশের কুষ্টিয়া জেলার মধ্যে পড়েছে:-
ভারতের রাষ্ট্রপতি নির্বাচন, ২০১২

ভারতে চতুর্দশ রাষ্ট্রপতি নির্বাচন ১৯ জুলাই, ২০১২ অনুষ্ঠিত হয়। এই নির্বাচনের মাধ্যমে ভারতের ত্রয়োদশ রাষ্ট্রপতি নির্বাচিত হবেন। মনোনয়ন দাখিলের শেষ তারিখ ৩০ জুন। ভোট গণনা হয় ২২ জুলাই। রাষ্ট্রপতি পদের জন্য দুই নেতৃস্থানীয় প্রার্থী ছিলেন প্রাক্তন অর্থমন্ত্রী পশ্চিমবঙ্গের প্রণব মুখোপাধ্যায় এবং প্রাক্তন লোকসভার স্পিকার মেঘালয়ের পি. এ. সাংমা।
২২ জুলাই প্রণব মুখোপাধ্যায়কে বিজয়ী ঘোষণা করা হয়। ২৫ জুলাই বেলা সাড়ে ১১টায় তিনি শপথ নেন।
যদি তোর ডাক শুনে কেউ না আসে তবে একলা চলো রে

"যদি তোর ডাক শুনে কেউ না আসে তবে একলা চলো রে", সাধারণভাবে একলা চলো রে হিসেবে পরিচিত রবীন্দ্রনাথ ঠাকুর দ্বারা রচিত একটি বাংলা দেশাত্মবোধক গান।
১৯০৫ খ্রিস্টাব্দের সেপ্টেম্বর মাসে "ভাণ্ডার" পত্রিকায় "একা" শিরোনামে গানটি প্রথম প্রকাশিত হয়। এই গানটি "হরি নাম দিয়ে জগত মাতালে আমার একলা নিতাই রে," নামক একটি জনপ্রিয় মনোহরশাহী ঘরানার বাংলা "ঢপকীর্তন" দ্বারা প্রভাবিত ।
ডাক দেওয়া সত্ত্বেও যদি কেউ এগিয়ে না আসে কিংবা সহায়তা না করে তাহলেও শ্রোতা যেন তার যাত্রা বন্ধ না করে, সেই অনুপ্রেরণা দেওয়ার জন্য এই গানটি রচিত হয়। মহাত্মা গান্ধী এই গানের দ্বারা গভীরভাবে প্রভাবিত ছিলেন এবং এটিকে তিনি তার অন্যতম প্রিয় গান হিসেবে উল্লেখ করতেন।
রবীন্দ্রনাথ ঠাকুর "একলা চলো রে" গানটি গিরিডি শহরে লিখেছিলেন। ভারতের স্বাধীনতা আন্দোলনের স্বদেশী যুগে রবীন্দ্রনাথ রচিত ২২টি প্রতিবাদ মূলক গানের মধ্যে এটি একটি অন্যতম গান ছিল। ১৯০৫ খ্রিস্টাব্দে বাংলার মাটি বাংলার জল, আমার সোনার বাংলা প্রভৃতি গানগুলির মতোই এই গানটিও বঙ্গভঙ্গের সময়কালে একটি বিখ্যাত প্রতিবাদ মূলক গান হিসেবে জনমানসে বিখ্যাত হয়।
১৯০৫ খ্রিষ্টাব্দের সেপ্টেম্বর মাসে "ভাণ্ডার" পত্রিকায় "একা" শিরোনাম দিয়ে গানটি প্রথম প্রকাশিত হয়। ১৯০৫ খ্রিষ্টাব্দে এই গানটি তার "বাউল" নামক গ্রন্থে অন্তর্ভুক্ত করা হয়েছিল। ১৯৪১ খ্রিষ্টাব্দে গানটিকে গীতবিতানের স্বদেশ পর্যায়ে অন্তর্ভুক্ত করা হয়।
রবীন্দ্রনাথের ভ্রাতুষ্পুত্রী ইন্দিরা দেবী এই গানের সুর দেন, যা ১৯০৬ খ্রিস্টাব্দের এপ্রিল-মে মাসে প্রকাশিত "সঙ্গীত-বিজ্ঞান প্রকাশিকা" নামক পত্রিকায় প্রকাশিত হয় ও পরে স্বরবিতানের ৪৬তম খণ্ডে স্থান পায়।
রবীন্দ্রনাথ ঠাকুর ১৯০৫ এবং ১৯০৮ খ্রিষ্টাব্দের মধ্যে এইচ. বসু স্বদেশী রেকর্ড থেকে স্বয়ং এই গান রেকর্ড করেন, যা বর্তমানে খুঁজে পাওয়া যায় না। গ্রামোফোন কোম্পানী অব ইন্ডিয়া থেকে হরেন্দ্রনাথ দত্ত (রেকর্ডে সংখ্যা পি৫২৭০) এবং হিন্দুস্থান রেকর্ডস থেকে অমলা দত্ত, নন্দিতা দেবী, সুধীন দত্ত এবং শান্তিদেব ঘোষ (রেকর্ডে সংখ্যা এইচ ১৯১) এই গানের রেকর্ড করেন। ১৯৪৮ (রেকর্ড সংখ্যা এন২৭৮২৩) ও ১৯৮৪ (রেকর্ড সংখ্যা পিএসপিএল ১৫০১) খ্রিষ্টাব্দে বিশিষ্ট রবীন্দ্র সঙ্গীত গায়ক সুচিত্রা মিত্র এই গান দুইবার রেকর্ড করেন।
পাহাড়ি তিতির

পাহাড়ি তিতির বা লালগলা বাতাই (বৈজ্ঞানিক নাম: "Arborophila rufogularis") () ফ্যাজিয়ানিডি () গোত্র বা পরিবারের অন্তর্গত আর্বোরোফাইলা () গণের এক প্রজাতির ছোট তিতির বা বাতাই। এরা দক্ষিণ ও দক্ষিণ-পূর্ব এশিয়ার স্থানীয় পাখি। আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
বাংলাদেশ, ভারত, নেপাল, ভুটান, মিয়ানমার, চীন, লাওস, থাইল্যান্ড ও ভিয়েতনাম পাহাড়ি তিতিরের প্রধান আবাসস্থল। এসব দেশের চিরসবুজ ও গ্রীষ্মমণ্ডলীয় বন এদের পছন্দের আবাস।
পাহাড়ি তিতিরের মোট ছয়টি উপপ্রজাতি শনাক্ত করা সম্ভব হয়েছে। এরা হচ্ছে-
দেখতে এরা বটেরার মত, তবে বড়। পিঠ হলদে সবুজাভ ধূসর। পিঠের দিকে একটু লালচে ভাবও রয়েছে। পেট ও পার্শ্বদেশ ধূসর, রক্তিম নয়। চোখ ও পা লালচে। পিঠ আঁশের মত পালক দ্বারা আবৃত। ডানার পালকে দু'টি সাদা ও কালো গোলাকার ফোঁটার ডোরা থাকে। এছাড়া ডানার পালকে সাদা ছোট ছোট ফোঁটা দেখা যায়। গলায় একটু কালো অংশ দেখা যায় যাতে লাল ছোট ছোট ফোঁটা থাকে। চোখ কালো। চোখের চারপাশে হালকা সাদা বর্ণের মোটা দাগ থাকে। এদের দৈর্ঘ্য কমবেশি ২৭ সেন্টিমিটার।
ব্যাপকহারে আবাসন ধ্বংস ও বনাঞ্চল কেটে চাষাবাদের ফলে পাহাড়ি তিতিরের অস্তিত্ব সর্বত্রই হুমকির মুখে পড়েছে। এছাড়া মাংসের জন্য শিকারও এদের অস্তিত্ব-ঝুঁকির অন্যতম কারণ।
পাহাড়ি বাঁশবনের তিতির

পাহাড়ি বাঁশবনের তিতির ("Bambusicola fytchii") () ফ্যাজিয়ানিডি () গোত্র বা পরিবারের অন্তর্গত বাম্বুসিকোলা (Bambusicola) গণের এক প্রজাতির ছোট তিতির। এরা দক্ষিণ ও দক্ষিণ-পূর্ব এশিয়ার স্থানীয় পাখি। আই. ইউ. সি. এন. এই প্রজাতিটিকে Least Concern বা আশঙ্কাহীন বলে ঘোষণা করেছে।
বাংলাদেশ, ভারত, মিয়ানমার, চীন, লাওস, থাইল্যান্ড ও ভিয়েতনাম পাহাড়ি বাঁশবনের তিতিরের প্রধান আবাসস্থল। এসব অঞ্চলের গ্রীষ্মমণ্ডলীয় বনের পাশে ঘাসবন ও ছোট ঝোপঝাড়বহুল জঙ্গল এদের পছন্দের আবাস।
পাহাড়ি বাঁশবনের তিতিরের মোট দু'টি উপপ্রজাতি শনাক্ত করা সম্ভব হয়েছে। এরা হচ্ছে-
পাহাড়ি বাঁশবনের তিতিরের দেহ ছোট মুরগির আকারের। লেজ লম্বাটে। রক্তিম মাথায় সাদা ভ্রু ও কালো চোখ-ডোরা দৃশ্যমান। চোখ ডোরাকে ঘিরে হালকা সাদা রেখা থাকে। চোখের সামনের দিক ও থুতনি সাদাটে। পিঠ, ডানা ও লেজের গোড়ার পালক বাদামী-ধূসর। পার্শ্বদেশে কালো কালো ছোপ ছোপ থাকে। গলা, বুক ও লেজের ডগা লালচে বাদামী। দেহের নিম্নভাগ সাদা, তাতে প্রচুর কালো ছোপ। দেহে প্রচুর লালচে আভা। পা ধূসর, ঠোঁট সীসা বর্ণের। চোখের মণি কালো। এদের দৈর্ঘ্য কমবেশি ২৭ সেন্টিমিটার।
সাধারণত এরা দলবদ্ধভাবে বসবাস করে। বীজ, তৃণ, পোকামাকড়, ঘাস ইত্যাদি বাঁশবনের তিতিরের প্রধান খাদ্য। প্রজনন ঋতুতে পুরুষ তিতিরের ডাকাডাকি বেড়ে যায়।
ব্যাপকহারে আবাসন ধ্বংস ও বনাঞ্চল কেটে চাষাবাদের ফলে পাহাড়ি বাঁশবনের তিতিরের অস্তিত্ব সর্বত্রই হুমকির মুখে পড়েছে। এছাড়া মাংসের জন্য শিকারও এদের অস্তিত্ব-ঝুঁকির অন্যতম কারণ।
উইলো

উইলো () এক ধরনের স্যালিক্স গোত্রীয় গাছ এবং গুল্মজাতীয় বৃক্ষ। আকার ও জন্মানোর উপর নির্ভর করে এটি বিভিন্ন ধরনের হয়ে থাকে। কিন্তু সকলেই এ গাছটিকে অন্যান্য গাছের তুলনায় খুবই পছন্দ করে। সমগ্র বিশ্বে প্রায় ৪০০ প্রজাতির উইলো বৃক্ষ রয়েছে। এ জাতীয় বৃক্ষ প্রধানত উত্তর গোলার্ধের শীতপ্রধান এলাকার ভেজা, স্যাঁতসেতে মাটিতে জন্মাতে দেখা যায়।
অনেক ধরনের উইলো দো-আঁশলা উদ্ভিদরূপে পরিচিত। তন্মধ্যে প্রাকৃতিক এবং চাষাবাদের মাধ্যমে উৎপাদিত উইলো নিজেদের প্রজাতিতে খুবই উর্বর প্রকৃতির হয়ে থাকে। কিছু ক্ষুদ্রাকৃতি প্রজাতির উইলোকে সাধারণভাবে "ওজিয়ার" এবং "সোয়ালো" নামে পরিচিত। ল্যাটিন ভাষার "স্যালিক্স" থেকে সোয়ালো নামটির উৎপত্তি ঘটেছে। অধিকাংশ প্রজাতিই "উইলো" নামে পরিচিত কিন্তু চিকন পাতার অধিকারী ঝোপজাতীয় কিছু প্রজাতিকে "ওজিয়ার" এবং মোটা পাতাবিশিষ্ট প্রজাতিকে "স্যালো" নামে চিহ্নিত করা হয়।
উইলো গাছের পুষ্পগুচ্ছগুলো ঝুলন্ত অবস্থায় থাকে। এগুলো বসন্তের শুরুতে জন্মায়। প্রায়শঃই পাতা জন্মানোর পূর্বে কিংবা নতুন পাতা গজানোর সময় ফুল ফুঁটে থাকে। সচরাচরভাবে প্রায় সকল উইলো বৃক্ষের ডালপালা মাটিতে পুঁতলে অথবা ভাঙ্গা শাখা কিছুদিন ভূমিতে অবস্থান করলে খুব দ্রুত শিকড় গজায়। ব্যতিক্রম হিসেবে রয়েছে "স্যালিক্স ক্যাপ্রিয়া" এবং "স্যালিক্স এমাইগডেলোইডেস" উপ-প্রজাতিগুলো। উইলো নদী তীরবর্তী এলাকায় বেশি দেখা যায়। এদের শিকড়গুলো ব্যাপক ও বিস্তৃত হওয়ায় নদীর তীরকে পানির ধাক্কা থেকে রক্ষা করে।
প্রজাপতি ও মথজাতীয় কিছু প্রজাতির লার্ভার খাদ্য জোগানোয় উইলো বৃক্ষ আদর্শস্থানীয়। অস্ট্রেলিয়ার সর্বত্র নদীতীরবর্তী এলাকায় পানির ক্ষয় থেকে রক্ষার জন্য স্বল্পসংখ্যক উইলো বৃক্ষ রোপণ করা হয়। কিন্তু বর্তমানে তা অবাঞ্ছিত আগাছায় পরিণত হয়েছে। ফলে কর্তৃপক্ষ তা উৎপাটন করছেন।
ভেজা মাটিতে উইলো'র শিকড় খুব দ্রুত ছড়িয়ে পড়ে এবং আগ্রাসী ভূমিকা পালন করে। আবাসিক এলাকায় উইলো রোপিত হলে এর শিকড় পয়ঃনিষ্কাষণ ব্যবস্থা, স্যানিটারী ব্যবস্থা, কংক্রিট, সিরামিক পাইপ, পিভিসি পাইপের সংযোগস্থলে ঢুকে মারাত্মক সমস্যার সৃষ্টি করে। পানি সরবরাহ ব্যবস্থায় বিঘ্নতার পরিবেশ সৃষ্টিতে এর জুড়ি নেই।
উইলো বৃক্ষের পাতা এবং বাকল অ্যাসিরীয়া, সুমের এবং প্রাচীন মিশরের পুস্তিকাতে অসহনীয় ব্যথা এবং জ্বর প্রশমনে ব্যবহারের কথা উল্লেখ করা হয়েছে। প্রাচীন গ্রিক চিকিৎসক হিপোক্রেটিস খ্রীস্ট-পূর্ব ৫ম শতকে চিকিৎসাশাস্ত্রে এর ভূমিকার কথা লিখে গেছেন।
আমেরিকার আদিবাসীরা তাদের চিকিৎসার সুবিধার্থে উইলো ব্যবহার করতো। কেননা, উইলো স্যালিসিন নামীয় রাসায়নিক উপাদান রয়েছে যা এসপিরিনের অন্যতম প্রধান উপাদান। মাথাব্যথা, পেটব্যথা এবং অন্যান্য শারীরিক ব্যথা থেকে সাময়িকভাবে প্রশমন ঘটায়।
শুরুর দিকে মানুষ উইলোর কাঠ দিয়ে ঝুড়ি, মাছ ধরার ফাঁদ, বেড়া বা বাড়ির আচ্ছাদন তৈরী করতো। খ্রীষ্ট-পূর্ব ৮৩০০ অব্দে উইলো থেকে মাছ ধরার জাল তৈরী করেছিল। এছাড়াও, বাক্স, ক্রিকেট ব্যাট, চেয়ার, পুতুল, পতাকাদণ্ড, খেলনা, বাঁশী ইত্যাদি সরঞ্জামাদি তৈরী করা হয়। বর্তমানে এর কাঠ দিয়ে, মণ্ড, আঁশ, কাগজ, রশি এবং দড়ি ইত্যাদিও তৈরী করা যায়।
উইলো থেকে পরিমিত পরিমাণে সুমধুর পানীয় উৎপাদিত হয় যা মৌমাছি কর্তৃক মধুতে পরিণত হয়। দরিদ্র জনগোষ্ঠী এককালে প্রায়শঃই এর ফুল রান্নাকার্যে ব্যবহার করে খাদ্যোপযোগী করতো।
জৈবজ্বালানী তৈরীতে এর ব্যাপক ভূমিকা রয়েছে। কেননা, তুলনামূলকভাবে অধিক পরিমাণে ও দ্রুত কার্বন উৎপাদনে উইলো ধারাবাহিকতা রাখতে সক্ষম।
তাজুল ইসলাম (বীরপ্রতীক)

তাজুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
তাজুল ইসলামের জন্ম চট্টগ্রামের ফটিকছড়ি উপজেলার বাগানবাজার ইউনিয়নের গার্ডপাড়া গ্রামে। তিনি অবিবাহিত ছিলেন। তার বাবার নাম নাদেরুজ্জামান।
তাজুল ইসলাম চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন দ্বিতীয় ইস্ট বেঙ্গল রেজিমেন্টে। তখন তার পদবি ছিল নায়েক। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে পুনর্গঠিত হয়ে প্রথমে ৩ নম্বর সেক্টরে, পরে এস ফোর্সের অধীনে যুদ্ধ করেন।
ভারত-বাংলাদেশ সীমান্তে আখাউড়ার ওপর দিয়ে ঢাকা-চট্টগ্রাম-সিলেটের রেল যোগাযোগ। খুব কাছেই ভারতের ত্রিপুরা রাজ্যের রাজধানী আগরতলা। ১৯৭১ সালে সামরিক দিক থেকে আখাউড়া ছিল খুবই গুরুত্বপূর্ণ। এখানে ছিল পাকিস্তান সেনাবাহিনীর দুর্ভেদ্য এক ঘাঁটি। মুক্তিযুদ্ধের চূড়ান্ত পর্যায়ে আখাউড়ায় ৩০ নভেম্বর থেকে ৫ ডিসেম্বর ভয়াবহ যুদ্ধ হয়। এই যুদ্ধে মুক্তিবাহিনীর একটি দলে ছিলেন তাজুল ইসলাম। ৩ ডিসেম্বর তারা আক্রমণ চালান আখাউড়ার পার্শ্ববর্তী আজমপুর রেলস্টেশনে। তখন সেখানে রক্তক্ষয়ী এক যুদ্ধ সংঘটিত হয়। এই যুদ্ধে তাজুল ইসলাম ও তার সহযোদ্ধারা যথেষ্ট সাহস ও বীরত্ব প্রদর্শন করেন। তাঁদের সাহসিকতায় মুক্ত হয় আজমপুর রেলস্টেশন। পাকিস্তানি সেনারা পালিয়ে যায় ব্রাহ্মণবাড়িয়ায়। সেদিন রক্তক্ষয়ী ওই যুদ্ধে তাঁদের বি কোম্পানির অধিনায়ক লেফটেন্যান্ট ইবনে ফজল বদিউজ্জামানসহ আট-নয়জন সহযোদ্ধা শহীদ এবং ২০ জন আহত হন। পাকিস্তান সেনাবাহিনীর ২২ জন হতাহত হয়। আখাউড়ার পতনের পর তাজুল ইসলাম তার দলের সঙ্গে ব্রাহ্মণবাড়িয়ায় যান। সেখানে কয়েক দিন অবস্থানের পর নরসিংদী হয়ে ঢাকা অভিমুখে রওনা হন। পথে বিভিন্ন স্থানে পাকিস্তান সেনাবাহিনীর সঙ্গে তাঁদের ছোটখাটো সংঘর্ষ হয়। ১৬ ডিসেম্বর সন্ধ্যায় তারা মেজর মইনুল হোসেন চৌধুরীর নেতৃত্বে ঢাকায় পৌঁছান। ১৯৭২ সালের জানুয়ারি মাসে তাজুল ইসলামের দলের অবস্থান ছিল ঢাকার সোহরাওয়ার্দী উদ্যানে । সেখানে অবস্থানকালে তাঁদের দলের ওপর ২৯ জানুয়ারি নির্দেশ আসে মিরপুরে অভিযান চালানোর। মিরপুর তখনো বিহারিদের দখলে ছিল। এই অভিযানে গিয়ে তাজুল ইসলামসহ তার সহযোদ্ধা অনেকে বিহারিদের পাল্টা আক্রমণে শহীদ হন।
মোহাম্মদ দেলাওয়ার হোসেন

মোহাম্মদ দেলাওয়ার হোসেন (জন্ম: অজানা, মৃত্যু: ১৯৮১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মোহাম্মদ দেলাওয়ার হোসেনের জন্ম ঝালকাঠির রাজাপুর উপজেলার গোপালপুর গ্রামে। তার বাবার নাম সিকান্দার আলী এবং মায়ের নাম মকিমুন নেছা। তার স্ত্রীর নাম নূরজাহান দেলাওয়ার। তাদের তিন মেয়ে।
মো. দেলাওয়ার হোসেন চাকরি করতেন পাকিস্তানি সেনাবাহিনীর অর্ডন্যান্স কোরে। ১৯৭১ সালে কর্মরত ছিলেন পাকিস্তানে (তখন পশ্চিম পাকিস্তান)। মুক্তিযুদ্ধ শুরু হলে আগস্ট মাসে পাকিস্তান থেকে পালিয়ে এসে মুক্তিযুদ্ধে যোগ দেন। ৬ নম্বর সেক্টরে যুদ্ধ করেন। প্রথমে কিছুদিন সেক্টর হেডকোয়ার্টারে প্রশিক্ষক হিসেবে দায়িত্ব পালন করেন। পরে মোগলহাট সাবসেক্টরের অধিনায়কের দায়িত্ব পান। এই সাবসেক্টর আওতাধীন এলাকা ছিল লালমনিরহাট জেলার দক্ষিণ অংশ। লালমনিরহাট সদর, রায়গঞ্জ, কাউনিয়া ও আদিতমারিসহ বিভিন্ন স্থানে ছিল পাকিস্তান সেনাবাহিনীর প্রতিরক্ষা অবস্থান। মো. দেলাওয়ার হোসেন অনেক যুদ্ধ ও গেরিলা অপারেশনে প্রত্যক্ষভাবে অংশ নেন। এর মধ্যে উল্লেখযোগ্য নাগেশ্বরীতে পাকিস্তানি সেনাবাহিনীর ক্যাম্প আক্রমণ, কম্বলপুর সেতু অপারেশন, কুলাহাট পাকিস্তানি সেনা অবস্থানে হামলা, পাটেশ্বরীতে পাকিস্তানি গোলন্দাজ অবস্থানে আকস্মিক আক্রমণ প্রভৃতি।
১৯৭১ সালের সেপ্টেম্বর মাসের প্রথমার্ধে একদল মুক্তিযোদ্ধা গেরিলা অপারেশন করে মোগলহাট রেললাইনে। তাদের নেতৃত্বে ছিলেন মো. দেলাওয়ার হোসেন। ১৫ সেপ্টেম্বর লালমনিরহাট থেকে মোগলহাটে অবস্থানরত পাকিস্তানি সেনাদের জন্য ট্রেনে করে রসদ ও সেনা আসছিলো। ভোর পাঁচটায় ৩০ জন মুক্তিযোদ্ধাকে নিয়ে মোগলহাট রেললাইনের কাছে অবস্থান নেন দেলাওয়ার হোসেন। রেললাইনের ওপর অ্যান্টিট্যাংক মাইন বসানো হয়। গ্যালাটিন ও পিইকে ঠিকমতো বসিয়ে দূরে সুইচ লাগিয়ে শত্রুট্রেন আসার অপেক্ষায় অবস্থান নিয়ে অপেক্ষা করতে থাকেন মুক্তিযোদ্ধারা। ঠিক সময়েই ট্রেনটি সামনের কয়েকটি বগিতে বালু এবং অন্যান্য জিনিস ভর্তি করে আসে। পেছনের বগিতে ছিল পাকিস্তানি সেনারা। অ্যান্টিট্যাংক মাইনের আঘাতে ট্রেনের ইঞ্জিনসহ সামনের কয়েকটি বগি ধ্বংস হয়। পাকিস্তানি সেনারা সঙ্গে সঙ্গে তাদের অস্ত্রশস্ত্র দিয়ে আমাদের গোলাগুলির জবাব দিতে শুরু করে। তারা ট্রেন থেকে নেমে তিন দিক থেকে মুক্তিযোদ্ধাদের ঘিরে ফেলে। অবস্থা বেগতিক দেখে মুক্তিযোদ্ধাদের পেছনে সরে যেতে নির্দেশ দেন দেলাওয়ার হোসেন।
তার কাছে একটা হালকা মেশিনগান ছিল। সেটা দিয়ে তিনি শত্রুসেনাদের ওপর আক্রমণ চালান। এর মধ্যে মুক্তিযোদ্ধারা পেছনে সরে যেতে সক্ষম হয়। এই অপারেশনে দুজন সাহসী মুক্তিযোদ্ধা শহীদ ও চারজন আহত হন। দেলাওয়ার হোসেন নিজেও বাঁ হাতে সামান্য আঘাত পান। শত্রুদের পাঁচজন নিহত ও অনেকে আহত হয়।
চিনা তিতির

চিনা তিতির (বৈজ্ঞানিক নাম: "Francolinus pintadeanus") () ফ্যাসিয়ানিডি গোত্র বা পরিবারের অন্তর্গত ফ্র্যাঙ্কোলিনাসগণের এক প্রজাতির বুনো তিতির। দক্ষিণ ও দক্ষিণ-পূর্ব এশিয়া জুড়ে এদের বিস্তৃতি। সারা পৃথিবীতে এক বিশাল এলাকা জুড়ে এদের আবাস, প্রায় ২০ লাখ ৭০ হাজার বর্গ কিলোমিটার। গত কয়েক দশক ধরে এদের সংখ্যা বৃদ্ধি পায়নি আবার হ্রাসও পায়নি। সেকারণে আই. ইউ. সি. এন. এই প্রজাতিটিকে Least Concern বা ন্যুনতম বিপদযুক্ত বলে ঘোষণা করেছে। সারা পৃথিবীতে আনুমানিক ১০ হাজার থেকে ১ লাখ চিনা তিতির রয়েছে। চিনা তিতির বহু স্থানে দেখা গেলেও এরা খুব লাজুক এবং লুকিয়ে থাকায় ওস্তাদ বলে এদের সংখ্যা সম্বন্ধে খুব ভালভাবে নিশ্চিত হওয়া যায়নি। 
ভারত (প্রধানত মণিপুর রাজ্যে), মায়ানমার, থাইল্যান্ড, লাওস, ভিয়েতনাম, কম্বোডিয়া, হংকং ও চীন চিনা তিতিরের প্রধান আবাস। বাংলাদেশে এদের অস্তিত্ব অনিশ্চিত। কেবলমাত্র একটি তালিকায় এদের বাংলাদেশের পাখি বলে উল্লেখ করা হয়েছে। কিন্তু এ বিষয়ে সুস্পষ্ট কোন প্রমাণ মেলে নি।
এখন পর্যন্ত চিনা তিতিরের দুটি উপপ্রজাতি শনাক্ত করা গিয়েছে। উপপ্রজাতিগুলো হল:
তিতির প্রজাতির পাখিদের মধ্যে কালো তিতির আর চিনা তিতির সৌন্দর্যের দিক থেকে অগ্রগণ্য। চিনা তিতির ছোট মুরগির মতো । এর থুতনি ও গাল সাদা এবং এই দুই অংশ একটি কালো দাগ দিয়ে বিভক্ত থাকে। ভ্রু ও ভ্রু-রেখা কালো। মাথার চাঁদি লালচে-বাদামি রঙের। সারা শরীর কালো-সাদা ফোঁটাযুক্ত। বগল বাদামি রঙের। সাদা পিঠে অসংখ্য কালো চিকন দাগ থাকে। লেজ ছোট ও কালো। দেহতল ফ্যাকাসে মেটে রঙের। ঠোঁট সীসা বর্ণের, ঠোঁটের আগা ফ্যাকাসে। চোখ কালো। পা হলদে-কমলা রঙের। পুরুষ ও স্ত্রী তিতিরের মধ্যে চেহারা ও আকারের দিক থেকে তেমন একটা পার্থক্য নেই। কেবল স্ত্রী তিতির দেখতে একটু ফ্যাকাসে হয়, আর পায়ের পেছনে গজালের মত নখর থাকে না।
গগনচুম্বী অট্টালিকা

গগনচুম্বী অট্টালিকা() বলতে অত্যন্ত উঁচু ভবনকে বুঝায়। সচরাচর যে সকল ভবনের উচ্চতা ১৫২ মিটার বা ৫০০ ফুটের চেয়ে বেশি ঐ সকল ভবন গগনচুম্বী অট্টালিকা (ক্ষেত্রবিশেষে "অভ্রংলিহ অট্টালিকা") নামে সারা বিশ্বে পরিচিত। প্রধানত বিশ্বের বিভিন্ন দেশের প্রধান প্রধান নগরগুলিতে এ ধরনের অট্টালিকা দেখা যায়। বড় বড় মহানগরগুলিতে দুই বা ততোধিক গগনচুম্বী অট্টালিকার সন্ধান পাওয়া যায়। মার্কিন যুক্তরাষ্ট্রের নিউ ইয়র্ক শহর এম্পায়ার স্টেট বিল্ডিং নামক গগনচুম্বী অট্টালিকার জন্য জনপ্রিয় হয়ে আছে। গত ২০ বছরে লন্ডনের নাগরিকেরা অনেকগুলো অট্টালিকা দেখার সৌভাগ্য অর্জন করেছে গেছে যা অতীতে ইংল্যান্ডে দেখা যায়নি।
এক সময় ইংরেজি ভাষাতে "স্কাইস্ক্রেপার" (গগনচুম্বী অট্টালিকার ইংরেজি পরিভাষা) বলতে পাল তোলা জাহাজের উঁচু পালকে বুঝানো হতো। এরপর শব্দটির অর্থ পরিবর্তিত হয়ে বর্তমানে সুউচ্চ ভবনকে নির্দেশ করছে। ঊনবিংশ শতক পর্যন্ত ছয় তলা ভবনের সন্ধান পাওয়া খুবই কষ্টকর ব্যাপার ছিল। দূর্বল ও নিম্নমানের নির্মাণ উপকরণের কারণে উচ্চ ভবনগুলো ভেঙে পড়ার প্রবল সম্ভাবনা ছিল। তাছাড়া লোকেরাও অনেক ধাপ সিঁড়ি পেরিয়ে উপরে উঠতে ও বসবাস করতে পছন্দ করত না। নদীর প্রবল ঢেউও সর্বোচ্চ ৫০ ফুট পর্যন্ত আছড়ে পড়ত।
আধুনিক ও উন্নততর প্রযুক্তির সাহায্যে বর্তমানে গগনচুম্বী অট্টালিকা তৈরী হবার সংবাদ খুবই সাধারণ ঘটনা হয়ে দাঁড়িয়েছে। শক্তিশালী ভিত ও আধুনিক নির্মাণশৈলীর ব্যবহার হিসেবে স্টীল, খোয়া, লোহা, সিমেন্টের ঢালাই এতে ব্যবহৃত হয়ে থাকে।
প্রথম গগনচুম্বী অট্টালিকা "দ্য হোম ইনস্যুরেন্স বিল্ডিং" ইলিনয়িসের শিকাগো শহরে নির্মিত হয়েছিল। ভবনটি ছিল দশতলা উচ্চতাবিশিষ্ট। ১৮৮৪-৮৫ সালে এটির নির্মাণকার্য সম্পন্ন হয়। কিন্তু, ১৯৩১ সালে নতুন আরেকটি ভবন নির্মাণের লক্ষ্যে এটি ধ্বংসপ্রাপ্ত হয়।
সুউচ্চ ভবন এবং নগর আবাসন সংস্থা (সিটিবিইউএইচ) নামীয় অ-লাভজনক আন্তর্জাতিক সংগঠন ১৯৬৯ সালে প্রতিষ্ঠিত হয়। সংগঠনটি বিশ্বের সর্বোচ্চ গগনচুম্বী অট্টালিকার নাম ঘোষণা করে এবং কোন কোন ভবনগুলো নির্দিষ্ট মানদণ্ডের মাধ্যমে এ মর্যাদা পাবে তার সিদ্ধান্ত দেয়। এটি বিশ্বের নির্মাণ কাজ সম্পন্নকারী শীর্ষ ১০০ সর্বোচ্চ গগনচুম্বী অট্টালিকার নাম নির্দিষ্ট করে থাকে।
সংগঠনটি বর্তমানে গগনচুম্বী অট্টালিকা হিসেবে বুর্জ খলিফাকে বিশ্বের সর্বোচ্চ অট্টালিকার মর্যাদা প্রদান করেছে। এর উচ্চতা ।
তুস

তুস(ফার্সি ভাষা : توس বা طوس) ইরানের রাজাভি খোরাসান প্রদেশের একটি প্রাচীন শহর। প্রাচীন গ্রীকদের কাছে এটি সুসিয়া(প্রাচীন গ্রিক ভাষা: Σούσια) নামে পরিচিত ছিল। ৩৩০ খ্রিষ্টপূর্বাব্দে মহামতি আলেকজান্ডার শহরটি দখল করেন।
৮০৮ সালে বৃহত্তর খোরাসান বিশৃঙ্খলা দমন করতে গিয়ে আব্বাসীয় খলিফা হারুনুর রশিদ অসুস্থ হয়ে পড়েন এবং তুসে মৃত্যুবরণ করেন।
১২২০-১২৫৯ সময়কালে চেঙ্গিজ খানের মোঙ্গল বিজয় অভিযানের সময় তুস প্রায় সম্পূর্ণরূপে ধ্বংসপ্রাপ্ত হয়।
ফার্সি মহাকাব্য শাহনামার রচয়িতা ফেরদৌসীকে এই শহরের বাসিন্দাদের মধ্যে সবচেয়ে বিখ্যাত হিসেবে গণ্য করা হয়। ১৯৩৪ সালে তার জন্মের এক হাজার বছর পূর্তি উপলক্ষে তার সমাধিসৌধটি নির্মাণ করা হয়।
তুস শহরের অন্যান্য খ্যাতনামা ব্যক্তিদের মধ্যে আছেন : জাবির ইবন হাইয়ান, আসাদি তুসি, নিযামুল মুলক, আল-গাজ্জালি, নাসির আল-দীন আল-তুসি এবং প্রসিদ্ধ শিয়া পণ্ডিত আবু জাফর তুসি।
কালো গুন্দ্রী

কালো গুন্দ্রী (বৈজ্ঞানিক নাম: "Perdicula manipurensis") (), Phasianidae (ফ্যাসিয়ানিডি) গোত্র বা পরিবারের অন্তর্গত "Perdicula" (পের্ডিকুলা) গণের এক প্রজাতির অত্যন্ত দুর্লভ তিতির। সারা পৃথিবীতে মাত্র ১৭ হাজার বর্গ কিলোমিটার জায়গা জুড়ে এদের আবাস। হিমালয়ের তিতির আর গোলাপি শির হাঁসের মত কালো গুন্দ্রীও পৃথিবী থেকে বিলুপ্ত হয়ে গিয়েছে বলে ধারণা করা হলেও প্রায় ৮০ বছর পর ২০০৬ সালের জুন মাসে ভারতের অসমে মানস জাতীয় উদ্যানে এদের আবার দেখা যায়। ভারতের প্রখ্যাত বন্যপ্রাণীবিদ আনোয়ারউদ্দীন চৌধুরী প্রজাতিটি দেখতে পাওয়ার খবর নিশ্চিত করেছেন। আই. ইউ. সি. এন. কখনোই এই প্রজাতিটিকে বিলুপ্ত বলে ঘোষণা করেনি। আই. ইউ. সি. এন. এর তালিকায় প্রজাতিটি সবসময়ই সংকটাপন্ন হিসেবে পরিচিত ছিল। সমগ্র পৃথিবীতে আনুমানিক সাড়ে তিন হাজার থেকে পনের হাজার কালো গুন্দ্রী রয়েছে।
ভারতের অসম, মণিপুর, মেঘালয়, নাগাল্যান্ড ও পশ্চিমবঙ্গের উত্তরাংশে (ডুয়ার্স) কালো গুন্দ্রী খুব সহজেই দেখা যেত। ঐতিহাসিকভাবে বাংলাদেশের সিলেট, চট্টগ্রাম, পার্বত্য চট্টগ্রাম ও ময়মনসিংহ জেলার উত্তরাংশ পর্যন্ত এদের বিস্তৃতি ছিল। বাংলাদেশে এদের উপস্থিতি নিয়ে বলা হয়েছে: "সম্ভবত পশ্চিম কাছাড় আর সিলেটের একই রকম ঘাসবনে সমভাবে এদের দেখতে পাওয়া যায়।" এই পুরোন উক্তির ভিত্তিতে পাখিটি বাংলাদেশে থাকতে পারে বলে অনেক লেখক উল্লেখ করেছেন; কিন্তু তা আছে বলে প্রমাণিত হয় নি। বাংলাদেশে থেকে থাকলে এদের সংখ্যা হাতে গোনা। বাংলাদেশে না থাকলে এরা পুরোপুরি ভারতের স্থানিক পাখি।
১৯৩০ সালের এক তথ্যমতে মণিপুর রাজ্য থেকে কালো গুন্দ্রীর সংখ্যা ক্রমে হ্রাস পেতে শুরু করেছিল। ১৯৩২ সালে এদের শেষ দেখতে পাওয়ার খবর জানা যায়। মাঝখানে ১৯৯৮ সালে অসমে প্রজাতিটি দেখতে পাওয়ার খবর জানা যায়। তবে তা অনিশ্চিত থাকায় গ্রহণযোগ্য হয় নি। পরবর্তীতে সর্বশেষ ২০০৬ সালে এদের প্রায় ৮০ বছর পর আবার দেখতে পাওয়ার খবর জানা যায়। কিন্ত পরবর্তীকালে ২০১১ সাল পর্যন্ত আর কোন কালো গুন্দ্রী দেখা যাওয়ার খবর পাওয়া যায় নি।
এ পর্যন্ত কালো গুন্দ্রীর দুটি উপপ্রজাতি শনাক্ত করা গিয়েছে। উপপ্রজাতিগুলো হল:
কালো গুন্দ্রী সম্পর্কে অধিকাংশ তথ্যই পুরোন নথি অথবা বইপুস্তক থেকে পাওয়া। এদের সমুদ্রসমতল থেকে ১০০০ মিটার উচ্চতা পর্যন্ত দেখতে পাওয়া যায়। মূলত চিরসবুজ বনের ধারে ঘন লম্বা ঘাসের ঘাসবনের স্থানীয় বাসিন্দা। যেসব ঘাসবনের আশেপাশে পানির উৎস রয়েছে, সেসব ঘাসবনে বেশি দেখা যায়। যেসব অঞ্চলে কালো তিতির দেখা যায়, ধরে নেয়া হত সেসব অঞ্চলে কালো গুন্দ্রীও রয়েছে। এই দুই প্রজাতির চমৎকার সহাবস্থান ছিল। কালো গুন্দ্রী ভোরে আর মেঘলা দিনে খোলা মাঠে খাবার খুঁজে বেড়ায়। উড়ে পালানোর চেয়ে ঘাসবনে লুকিয়ে পড়তে এরা স্বাচ্ছন্দ বোধ করে। এরা খুব লাজুক পাখি। সাড়া পেলেও ওড়ে না বলে এদের দেখা পাওয়াটা খুব কষ্টকর। এরা ৪-১২টির দলে ঘুরে বেড়ায়। দলে স্ত্রী তিতিরের সংখ্যা পুরুষ তিতিরের চেয়ে বেশি হয়। এদের খাদ্যতালিকায় রয়েছে ঘাসবীজ, বীজ, ছোট ফল, পোকামাকড়, কচি কাণ্ড ইত্যাদি। প্রজাতিটি পরিযায়ী স্বভাবের নয়। খাদ্যাভাব দেখা দিলে বা বাসস্থানের অভাব হলে এরা অন্য কোন স্থানে পাড়ি দেয়। এদের ডাক অনেকটা "হুইট-টি-টি-টি-টিট" এবং ডাক ক্রমে চড়তে থাকে।
এদের প্রজনন সম্পর্কে তেমন কিছু জানা যায় নি। সম্ভবত মার্চের শুরুতে এদের প্রজনন কাল। বাসা বানায় ঘাসবনে ও মাটির গর্তে। বাসা বানানোর উপকরণ হচ্ছে ঘাস ও পাতা।
বিগ বেন

বিগ বেন () লন্ডনের ওয়েস্টমিনস্টার এলাকার সংসদ ভবনের উত্তরাংশের ক্লক টাওয়ারে অবস্থিত সুবিশাল ঘণ্টার ডাক নাম যা সময়ে সময়ে বেজে উঠে। আনুষ্ঠানিকভাবে টাওয়ারটি ক্লক টাওয়ার কিংবা প্যালেস অব ওয়েস্টমিনস্টার নামে পরিচিত। লন্ডনের নাগরিকদের অধিকাংশই টাওয়ারটিকে "বিগ বেন" নামে শখ করে ডেকে থাকেন। কেননা, ঘণ্টাটি খুবই বৃহৎ আকৃতির। সর্বসাকুল্যে এর ওজন প্রায় ১৩ টন। বর্তমান বিগ বেন ঘণ্টাটি দ্বিতীয় বারের মতো প্রতিস্থাপন করা হয়েছে। ১৮৫৬ সালে প্রথম ঘণ্টাটি বিনষ্ট করা হয়েছিল মূলতঃ ভুল হিসাব প্রদানের জন্যে।
বিগ বেন লন্ডনের অতি পরিচিত ও জনপ্রিয় স্থাপনাবিশেষ। তবে বিগ বেন নামকরণের উৎপত্তি নিয়ে খানিকটা বিতর্ক রয়েছে। ডাক নাম হিসেবে প্রথমে এটি "গ্রেট বেল" হিসেবে পরিচিত ছিল। কেউ কেউ বিশ্বাস করেন যে এ নামটির উৎপত্তি ঘটেছে স্যার বেঞ্জামিন হলের নামানুসারে। কেননা, তিনি গ্রেট বেলের নির্মাণ কার্য তদারক করেছিলেন। আবার ইংরেজ মুষ্টিযোদ্ধা ও হেভিওয়েট চ্যাম্পিয়ন বেঞ্জামিন কন্টের নামানুসারে বিগ বেন হয়েছে বলে ধারণা করা হয়ে থাকে। বর্তমানে বিগ বেন প্রায়শঃই ঘড়ি, টাওয়ার এবং ঘণ্টা - সবগুলোকে একত্রে চিহ্নিতকরণে ব্যবহৃত হচ্ছে। তবে ডাক নাম হিসেবে বিগ বেন শুধুমাত্র ঘড়ি এবং টাওয়ার হিসেবে বৈশ্বিকভাবে পরিচিত নয়।
কিছুসংখ্যক লেখক বিগ বেন শব্দের ব্যবহারজনিত কারণে টাওয়ার, ঘড়ি এবং ঘণ্টা নিয়ে অনুসন্ধান কার্য পরিচালনা করেন। সেখানে তারা দেখতে পান যে, বিগ বেন শিরোনামের বইটির মূল বিষয়বস্তু হচ্ছে ঘণ্টার; পাশাপাশি ঘড়ি এবং টাওয়ারও রয়েছে।
এটি বিশ্বের সর্ববৃহৎ শব্দ প্রদানকারী চতুর্মূখী ঘড়ি। শুধুমাত্র ঘড়িটির ওজনই ৫.০৮ টন। ঘড়িটির সম্মুখাংশের সংখ্যাগুলো ২ ফুট (৬১০ মিলিমিটার) এবং মিনিটের কাটাটি ১ ফুট (৩০৫ মিলিমিটার) লম্বা। ঘণ্টাটি নির্মাণে ১৩ বৎসর সময়কাল ব্যয়িত হয়েছে। এর নির্মাণ কার্য ১৮৫৯ সালে সমাপ্ত হয়। টাওয়ারটি গড়পড়তা ১৬ তলার সমমানের উচ্চতাবিশিষ্ট।
ঘড়িটি লন্ডন তথা যুক্তরাজ্যের ব্যাপক পরিচিতি বহন করে আসছে। এ পরিচিতিতে দর্শন মাধ্যম ব্যাপক ও গুরুত্বপূর্ণ ভূমিকা পালন করে। যখন একজন টেলিভিশন কিংবা চলচ্চিত্র নির্মাতা ব্রিটেনের কোন স্থান নির্ধারণ করার ইচ্ছা পোষণ করেন, তখন অবশ্যম্ভাবী নাম হিসেবে বিগ বেন স্থাপনাকে সর্বাগ্রে প্রাধান্য দিয়ে থাকেন। তারা জনপ্রিয় পন্থা হিসেবে টাওয়ারের চিত্রকে তুলে ধরতে লাল ডাবল-ডেকার বাস কিংবা ব্ল্যাক ক্যাবের সাহায্য নেন।
শ্রবণ মাধ্যমে ঘড়ির শব্দচিত্র ধারণপূর্বক তুলে ধরা হয়ে থাকে।
নববর্ষ উদযাপনের প্রাক্কালে ক্লক টাওয়ার সকলের মনোযোগের কেন্দ্রবিন্দুতে পরিণত হয়। যুক্তরাজ্যের রেডিও এবং টেলিভিশন সম্প্রচার কেন্দ্রগুলোর সকলই একযোগে নতুন বছরকে বরণ করতে বিগ বেনের ঐক্যসুরকে শুভেচ্ছা বার্তারূপে শ্রোতা-দর্শকদের প্রদান করে থাকে। ২০১২ সালের নববর্ষের শুভেচ্ছা-পর্বটিতে বিস্ফোরণের মাধ্যমে তীব্র আলোকচ্ছটার দৃশ্যমালা তুলে ধরা হয়। এছাড়াও, স্মারক দিবসের একাদশ মাসে একাদশ দিনের একাদশ ঘণ্টায় বিগ বেনের শব্দ প্রচার করা হয়। পরবর্তীতে দুই মিনিট নীরবতা ভেঙ্গে পুনরায় ঘড়ির শব্দ শোনানো হয়।
ন্যূনতম উদ্বেগজনক প্রজাতি

ন্যূনতম উদ্বেগজনক প্রজাতি বলতে আইইউসিএন লাল তালিকায় কোন একটি জীবিত প্রজাতি বা উপপ্রজাতির জন্য সর্বনিম্ন শঙ্কা রয়েছে এমন অবস্থা বোঝায়। যে সকল প্রজাতি বা উপপ্রজাতি আইইউসিএন কর্তৃক মূল্যায়িত হয়েছে কিন্তু অন্য কোন বিভাগের (প্রায়-বিপদগ্রস্ত, সংকটাপন্ন, বিপন্ন, মহাবিপন্ন, বন্য পরিবেশে বিলুপ্ত ও বিলুপ্ত) জন্য মনোনিত করা যায় নি, সে সকল প্রজাতি বা উপপ্রজাতিকে ন্যূনতম উদ্বেগজনক বলে ঘোষণা করা হয়েছে। বিশ্বে ন্যূনতম উদ্বেগজনক প্রজাতির বিস্তৃতি আর সংখ্যা সবচেয়ে বেশি। বিভিন্ন প্রজাতির সাথে সাথে মানুষও ন্যূনতম উদ্বেগজনক প্রজাতি হিসেবে ঘোষিত হয়েছে।
প্রজাতি বা উপপ্রজাতির সংখ্যা ও বিস্তৃতি গভীরভাবে মূল্যায়ন করে তারপর এদের ন্যূনতম উদ্বেগজনক বিভাগের অন্তর্ভুক্ত করা হয়। যেসব প্রজাতি বা উপপ্রজাতি সম্পর্কে এধরনের মূল্যায়ন করা সম্ভব হয় নি, তাদের উপাত্তগতভাবে অপ্রতুল শ্রেণীর অন্তর্ভুক্ত করা হয়েছে।
২০০১ সালের পূর্বে ন্যূনতম উদ্বেগজনক অবস্থাকে নিম্ন ঝুঁকিগ্রস্ত অবস্থার একটি উপবিভাগ হিসেবে গণ্য করা হত।
নিযামুল মুলক

আবু আলী আল-হাসান আল তুসি নিযাম উল-মুলক (১০১৮-১০৯২), খাজা নিযামুল মুলক নামে অধিক পরিচিত (ফার্সি - خواجه نظام‌الملک طوسی - খাজা নিযামুল মুলক আল-তুসী) ছিলেন পারস্যের পণ্ডিত এবং সেলজুক সাম্রাজ্যের উজির। অল্পকালের জন্য তিনি সেলজুক সাম্রাজ্যের শাসক হিসেবেও অধিষ্ঠিত ছিলেন।
নিযামুল মুলক তুস নগরে জন্মগ্রহণ করেন। প্রথমদিকে গজনভি সুলতানের অধীনে চাকরি করেন। ১০৫৯ সালে তিনি খোরাসানের প্রধান শাসক হন।
১০৬৩ সাল থেকে তিনি সেলজুকদের উজির হিসেবে দায়িত্ব পালন করেন। আল্প আরসালান (১০৬৩-১০৭২) ও প্রথম মালিক শাহের (১০৭২-১০৯২) রাজত্বকাল পর্যন্ত তিনি এই পদে ছিলেন। সেলজুক সাম্রাজ্যের সরকারি ব্যবস্থাপনায় তিনি বেশ প্রভাব রেখে যান যার ফলে তিনি “নিযামুল মুলক” উপাধী লাভ করেন। এর অর্থ “রাজ্যের শৃঙ্খলা”। বিরোধীদের বিরুদ্ধে আব্বাসীয় ও সেলজুকদের মধ্যকার রাজনৈতিক দূরত্ব দূর করতে তিনি গুরুত্বপূর্ণ ভূমিকা পালন করেন। এই বিরোধীদের মধ্যে ফাতেমীয় ও বুইয়িরা ছিল।
উজিরের দায়িত্ব পালনের পাশাপাশি তিনি উচ্চশিক্ষার জন্য বেশ কিছু শিক্ষাপ্রতিষ্ঠান স্থাপন করেন। এগুলোর মধ্যে নিজামিয়া অন্যতম। এগুলো তার নামে নামকরণ করা হয়। বিভিন্ন ক্ষেত্রে এই শিক্ষাপ্রতিষ্ঠানগুলো বিভিন্ন ক্ষেত্রে ইউরোপে প্রতিষ্ঠিত বিশ্ববিদ্যালয়গুলোর পূর্বসূরি ও আদর্শরূপে পরিণত হয়।
রাজত্বের উপর লিখিত তার সিয়াসাতনামা গ্রন্থটির জন্যও তিনি খ্যাত। "দাস্তুর আল-উজারা" নামক বইটিও তিনি লেখেন। এটি তিনি তার পুত্র আবুলফাতেহ ফখর-উল-মালেকের জন্য জন্য লেখেন। বইটি বিখ্যাত গ্রন্থ কাবুস নামার মতই।
৪৮৫ হিজরির ১০ রমজান (১৪ অক্টোবর ১০৯২ খ্রিষ্টাব্দ) ইসফাহান থেকে বাগদাদ যাওয়ার পথে আততায়ীর হাতে তিনি নিহত হন। বিভিন্ন মৌলিক সূত্রমতে হাশাশিনরা তাকে হত্যা করে। ঘাতক দরবেশের ছদ্মবেশে তার দিকে অগ্রসর হয়‌
মেমেন্টো (চলচ্চিত্র)

মেমেন্টো () বিখ্যাত পরিচালক ক্রিস্টোফার নোলানের রচিত ও পরিচালিত একটি মনস্তাত্ত্বিক থ্রিলার চলচ্চিত্র। চলচ্চিত্রটি পরিচালকের ছোট ভাই জোনাথন রচিত ছোটগল্প মেমেন্টো মোরি অবলম্বনে সৃষ্ট।
মেমেন্টোর মূল কাহিনী অগ্রসর হয়েছে দুইটি ভিন্ন চিত্রকল্পকে অনুসরণ করে। এর একটি সাদা-কালো এবং কাহিনী স্বাভাবিক পরম্পরায় অগ্রসর হয়। অন্য চিত্রকল্পটি রঙিন আর বিপরীত পরম্পরায় অগ্রসর হয়। চলচ্চিত্রের শেষে দু'টি চিত্রকল্পের নাটকীয় "মিলন" হয় এবং চিত্রকল্প দু'টি মিলে একটি আগাগোড়া কাহিনী দর্শকের সামনে চলে আসে। চলচ্চিত্রটি মূলত একটি নন লিনিয়ার টাইমলাইন চলচ্চিত্র, অর্থাৎ এখানে চলচ্চিত্রের দৃশ্য পরম্পরা বাস্তবের ঘটনা পরম্পরা অনুসরণ করে নি। আগের ঘটনা পরে, পরের ঘটনা আগে এভাবে মিলিয়ে-মিশিয়ে দেখানো হয়েছে। মেমেন্টোর নাম ভূমিকায় অভিনয় করেছেন গাই পিয়ার্স।
মেমেন্টো চলচ্চিত্রটি একজন সাধারণ মানুষের গল্প যাকে তার জীবনে ঘটে যাওয়া এক মর্মান্তিক ঘটনা সর্বদা তাড়া করে। সেই ঘটনার প্রকৃত ন্যায়বিচারের খোঁজে সে মানুষটি প্রতিনিয়ত সংগ্রাম করে যাচ্ছে। লিওনার্ড শেলবি হচ্ছে সেই মানুষ। সেই ভয়াবহ দুর্ঘটনায় শেলবি মাথায় আঘাত পায়। আঘাতের ফলে নতুন কোন স্মৃতি তার মস্তিষ্কে স্থায়ী হয় না। হলেও বিশ মিনিট পরে সে ফিরে যায় সেই আঘাত পাওয়ার মুহূর্তটিতে, তার শেষ অবস্থায়ী স্মৃতিতে।